Ivanov dodjelio mandat Zaevu da sastavi novu vladu - Televizija K3\nIvanov dodjelio mandat Zaevu da sastavi novu vladu\nPredsjednik Makedonije Đorđe Ivanov, koji je dodijelio danas lideru SDSM-a Zoranu Zaevu mandat za sastav nove vlade, izjavio je da je takvu odluku donio nakon što su obezbijeđene garancije za očuvanje unitarnosti Makedonije i poštovanje Ustava.\n“Prepreke za sastav vlade su odstranjene. Danas pristupamo ispunjenju člana Ustava za određivanje mandatara za sastav vlade”, rekao je Ivanov u kratkom obraćanju.\nZaev je zahvalio i naglasio da su odstranjene dvije prepreke za dodjelu mandata – on je dostavio potrebne garancije, a predsjednik Sobranja Talat Džaferi je pisano obavijestio predsjednika države o formiranoj parlamentarnoj većini.\nPrema Ustavu, novi mandatar ima rok od 20 dana od dobijanja mandata da Sobranju dostavi program i predloži sastav nove vlade.\nVladu bira Sobranje većinom glasova od ukupnog broja poslanika.\nU Makedoniji su prijevremeni parlamentarni izbori održani 11. decembra prošle godine, a Ivanov je odbijao da dodijeli mandat Zaevu zbog prihvatanja zajedničke platforme albanskih političkih stranaka.\nOn je tvrdio da u skladu sa Ustavom ne može imenovati za mandatara “nekoga ko pregovara na osnovu platforme strane zemlje koja se koristi za ucjenjivanje Makedonije, ugrožavanje njenog suvereniteta, nezavisnosti i unitarnog karaktera”.\nIvanov je od Zaeva tražio garancije za unitarnost države, koje je lider SDSM-a dostavio.\nMakedonski predsjednik je nakon izbora dodijelio mandat Nikoli Gruevskom, lideru stranke koja je pojedinačno osvojila najviše mandata u Sobranju, ali on nije uspio da formira parlamentarnu većinu jer nijedna stranka iz albanskog političkog bloka nije htjela u koaliciju sa njim.\nZamjenik pomoćnika američkog državnog sekretara za evropska i evroazijska pitanja Hojt Brajan Ji, koji je boravio u Makedoniji, ranije je rekao da očekuje od predsjednika Ivanova da pruži šansu lideru SDSM-a Zoranu Zaevu da formira vladu.\nNovi mandatar je parlamentarnu većinu formirao sa strankama iz albanskog političkog korpusa – Demokratskom unijom za integraciju /DUI/, pokretom Besa i Alijansom za Albance i tako obezbijedio podršku 67 od ukupno 120 poslanika u Sobranju.


"Iskopao" je Vardija i Mahreza, sad Evertonu dovodi svoju novu zvezdu! - Sportske.net\n"Iskopao" je Vardija i Mahreza, sad Evertonu dovodi svoju novu zvezdu!\nStiv Volš je letos pojačao struku na "Gudisonu", sada je red da "Karamele" osete njegov uticaj.\nSerije se nastavljaju, favoriti slavili u Premijer ligi!PL - Kome sve preti suspenzija u najtežem periodu sezone?Napoli doveo jednog, prodaje drugog napadača, Kuman zadovoljno trlja ruke!"Trejd" na pomolu - Everton ipak dobija "begunca", Poketinu će se ispuniti želja!"Praznično ludilo" počinje - Ljubitelji PL, spremite se!\nLester je minule sezone iznenadio čitav fudbalski svet i popeo se na vrh Premijer lige. Osvojili su verovatno i najbolju ligu na svetu, nakon što su se sezonu pre toga jedva spasili ispadanja iz iste.\nRanijeri je dobro ukomponovao ekipu, a Stiv Volš mu je doveo brdo "anonimusa" koji su oduševili svet.\nOn je kao čovek zadužen za transfere "Lisica" na "King Pauer" doveo Rijada Mahreza, Džejmija Vardija, Kristijana Fuhsa i N'Goloa Kante, momke koji su poneli najveće zasluge za osvajanje istorijske titule.\nOvog leta je napustio Lester i preselio se u Liverpul, kako je postao deo stručnog štaba Evertona.\nJanuar je prava prilika da Volš "uradi svoje" i u redove tima sa "Gudisona" dovede fudbalere po svom ukusu.\nKako mediji u Britaniji prenose, jedan od njih je fudbaler Čarlton Atletika Ademola Lukman, koji ipak nije potpuna nepoznanica za klubove u Premijer ligi, kako je Arsenal svojevremeno pokazivao interesovanje za njegove usluge.\nOvaj momak ima 19 godina, nastupao je za U19 i U20 reprezentaciju Engleske, a vrlo brzo je izrastao u jednog od najvećih talenata Engleskog fudbala.\nOve sezone je u dresu Čarltona, koji nastupa u Ligi Jedan (treći rang), postigao sedam golova na 25 nastupa u svim takmičenjima, a može da pokrije poziciju levog krila i napadača.\nLukman bi savršeno odgovarao Kumanu, kako je Bolasi povređen na duže, a jasno je i da im je potreban još jedan fudbaler koji bi mogao da pruži alternativu za Lukakua u špicu napada.


Potvrđen virus korona kod učenice osnovne škole u Kragujevcu - Sputnjik Srbija\n10:55 24 Septembar 2020\n10:52 05.09.2020 (osveženo 10:57 05.09.2020) Preuzmite kraći link\nNastavu u osnovnoj školi „Vuk Karadžić“ u Kragujevcu prvog septembra pohađala je učenica kod koje je potvrđen virus korona, rekao je direktor škole Bojan Konatar.\nDirektor je za RTS rekao, da je učenica šestog razreda bila na nastavi prvog dana školske godine sa svojom sestrom, a majka ih je prvog septembra uveče odvela na testiranje.\n„Reč je o još jednom neodgovornom ponašanju roditelja“, kaže direktor Konatar i dodaje da su roditelji poslali dete u školu iako su znali da je bila u kontaktu sa osobom koja je zaražena korona virusom.\nPosle tog dana, devojčice nisu dolazile u školu i obe su u izolaciji.\nPo preporuci Instituta za javno zdravlje škola je dezinfikovala učionicu u kojoj su tog dana boravili učenici i svima iz tog razreda naloženo je da sve vreme nose maske.\nškola, virus korona, Kragujevac


Sudsko veće i CIK danas odlučuju o kandidatima koji imaju pravosnažne presude - Kosovo Online\nSudsko veće i CIK danas odlučuju o kandidatima koji imaju pravosnažne presude\n20. Januar 2021. • 07:59\nSudsko veće Kosova i Centralna izborna komisija danas će doneti odluku o kandidatima na izbornim listama koji imaju pravosnažne presude u poslednje tri godine, prenosi Gazeta Ekspres.\nVerifikacija je započela je u ponedeljak, a spiskovi političkih partija sa imenima kandidata za poslanike biće predmet verifikacije u šest institucija, potvrdio je portparol Centralne izborne komisije Valjmir Eljezi.\n"Posebna pisma su poslata u šest institucija kako bi se zatražila potvrda podobnosti kandidata u vezi sa članom 29. Zakona o opštim izborima. Uz ova pisma ide lista kandidata za poslanike koje su predati u CIK. Član 29, koji govori o podobnosti ili sposobnosti kandidata, pokazuje ko ne može biti verifikovan kao kandidat za poslanika", rekao je Eljezi.\nSudski savet Kosova takođe se izjasnio o procesu verifikacije kandidata.\n"Mi kao SSK već imamo bazu podataka u kojoj su registrovana sva lica osuđena pravosnažnom presudom. Podaci iz ovog registra mogu se verifikovati za vrlo kratko vreme. Dva dana za ovu verifikaciju više su nego dovoljna za nas kao instituciju. Proces verifikacije je jednostavan, jer se verifikuje da li bilo koji kandidat sa izborne liste postoji u ovoj bazi podataka ili ne", rekao je portparol SSK.\nOn je podsetio da bi u slučaju da SSK utvrdi da osobe koje su se kandidovale za poslanike imaju pravosnažne presude, Centralna izborna komisija trebalo da odbije njihovu kandidaturu za učešće na izborima 14. februara.\nČak i presuda Ustavnog suda kaže da osoba koja je pravosnažno osuđena za krivično delo u poslednje tri godine, ne može biti kandidat za poslanika niti imati važeći mandat u Skupštini Kosova, piše Gazeta Ekspres.\nNa listama kandidata za poslanike političkih partija za izbore 14. februara nalazi se nekoliko osoba osuđenih pravosnažnom presudom u poslednje tri godine.\nNajviše ih je na listi Pokreta Samoopredeljenje, koja ima 10 kandidata sa aktivnim optužnicama i dva kandidata osuđena u poslednje tri godine. Među njima su Aljbin Kurti i Aljbulena Hadžiu, koji su u septembru 2018. osuđeni na uslovnu kaznu zbog bacanja suzavca na Skupštinu, navodi Gazeta ekspres.\nizbori političke stranke Kosovo\nProblemi sa verifikacijom glasača, dijaspora iz Kanade se žali na pozive u tri ujutru\nZbog vremenske razlike glasači iz Kanade žale se na pozive u sred noći, a prijavljeno je nekoliko anonimnih i lažnih poziva, prenosi Reporteri.


Laguna - Bukmarker - „Malo znanja je opasna stvar, ali ni blizu kao puno neznanja“ – urnebesni počeci Pračetove Bake Vedervaks - Knjige o kojima se priča\n„Malo znanja je opasna stvar, ali ni blizu kao puno neznanja“ – urnebesni počeci Pračetove Bake Vedervaks\nKako stasavaju novi čitaoci i obožavaoci lika i dela Terija Pračeta, Laguna je odlučila da ponovo objavi roman „Jednakost rituala“, treći u serijalu o Disksvetu.\nPoslednje što je čarobnjak Dram Bilet uradio, pre nego što je Smrt položila svoju koščatu ruku na njegovo rame, bilo je da preda svoju palicu moći osmom sinu osmog sina. Na nesreću njegovih kolega u šovinističkom (da ne kažemo ženomrzačkom) svetu magije, zaboravio je da proveri pol novorođenog deteta...\nBabica i veštica, baka Vedervaks pokušavala je da spasi situaciju i u godinama koje slede istrajavala u naporima da obuči devojčicu da postane veštica. Iako veoma nadarena za magiju, mala Eska se nije snalazila najbolje sa tajnama veštičarenja i baka je konačno uvidela da mora da prepusti devojčicu svojoj sudbini. Međutim, to je bio opasan presedan, jer do tada nije bio zabeležen nijedan slučaj da je čarobnjak bila žena. Uprkos tome, veštica i njena učenica su se zaputile u Ank–Morpork na Nevidljivi univerzitet na kome se obučavaju čarobnjaci.\nPračetove knjige prevedene su na više od 30 jezika i prodate u preko 65 miliona primeraka.\nRoman „Jednakost rituala“ možete pronaći od četvrtka 31. decembra u svim knjižarama Delfi, Laguninim klubovima čitalaca, onlajn knjižari delfi.rs i na sajtu laguna.rs.


Tužilaštvo u Srbiji zatražilo je jučer u završnoj riječi pred Višim sudom u Beogradu da se Husein Mujanović proglasi krivim za, kako navode, zlostavljanje Srba u ratnom zatvoru u Hrasnici kojim je on komandovao. Mujanović je ponovio da nije kriv po optužbama.\nPredlažem da ovaj sud Huseina Mujanovica oglasi krivim i kazni kaznom od 15 godina (zatvora) – rekao je tužilac Mioljub Vitorović.\nHuseinovićeva odbrana negirala da su iskazi svjedoka i dokazi potvrdili optužbe.\nTvrdnje optužbe se baziraju samo na izjavama svedoka koji su ih menjali poslednjih 20 godina rekao je sudu branilac Dušan Ignjatović, prenosi BIRN.\nPrema optužnici, u periodu od 8. jula do 15. oktobra 1992. u zatvoru u Hrasnici, kojeg je vodila Armija Bosne i Hercegovine (ABiH), bilo je oko 30 srpskih zatvorenika. Zatvorenicu su, prema optužnici, držani u lošim uslovima i zlostavljani, neki od njih su pretučeni u obližnjem skloništu, a šest ih je umrlo zbog posledica premlaćivanja. Presuda bi trebaal biti donesena 6. jula.


Apoteka broj 129 | BBSoft\nApoteka broj 129\nZdraviji svet za sve\nOvogodišnji Svetski dan zdravlja, koji je ustanovila Svetska zdravstvena organizacija, stavio je u fokus aktivnosti koje treba da omoguće jednake uslove i dostupnost zdravstvene zaštite za sve ljude bez obzira na pol, rasnu ili versku pripadnost, socijalno ili ekonomsko stanje ili političko uverenje.\nPandemija kovid 19 ukazala je na značaj finansijski održivih zdravstvenih sistema koji pružaju usluge u skladu sa potrebama korisnika i koji su dostupni i pristupačni svima. Jedan od primera zdravstvene usluge koja nije dostupna svima su skorašnje potresne slike iz Indije gde ljudi čekaju ispred bolnica i bukvalno umiru na ulici. Potresni snimci na desetine ljudi koji leže na kolicima ispred bolnice, žena koja viče i pokušava da probudi brata koji leži na kolicima i jedva diše, a koji nekoliko trenutaka kasnije umire, čovek koji plače očajan da prime njegovu majku i lekar koji prilazi i kaže da je mrtva, očajni i tužni ljudi koji nestrpljivo gledaju u vrata bolnice i čekaju da ih neko pregleda. Slike ljudi koji sede na ulici sa maskom i bocom kiseonika ili ljudi koji u autu kroz prozor primaju infuziju, prodaja kiseonika i lekova na crnom tržištu, ogromne cene i neizvesnost šta ste kupili. I pored napretka ljudske civilizacije i velikih dostignuća, ove strašne slike su realnost nekih ljudi u današnjem svetu.\nSvetska zdravstvena organizacija iznosi podatke da 50% svetske populacije nije u mogućnosti da ostvari zdravstvene usluge koje su im potrebne i da se po prvi put u poslednjih 20 godina, predviđa da će stepen siromaštva globalno porasti tako da nadmaši napredak napravljen ka dostizanju Ciljeva održivog razvoja. Procenjuje se da je pandemija gurnula dodatnih oko 100 miliona ljudi širom sveta ispod granice siromaštva upravo zato što su troškovi lečenja i nege bili daleko veći od njihove platežne moći.\nProblem nejednakosti, neravnopravnosti i loše dostupnosti zdravstvenih usluga je rešiv i SZO poziva svetske lidere i politike svih država da preduzmu mere kako bi se ovaj problem rešio. Jedna od glavnih karika univerzalne zdravstvene pokrivenosti i pre pandemije, pokazalo se i tokom pandemije, a sigurna sam da će tako biti i posle pandemije je primarna zdravstvena zaštita koja je ključ dostupnosti zdravstvenih usluga. Samo uz jaku primarnu zdravstvenu zaštitu, u koju spadaju i apoteke, možemo sprovesti adekvatne preventivne mere za različite bolesti, možemo na vreme otkrivati zdravstvene probleme i pratiti uspeh lečenja, možemo imati zdraviji svet za sve i biti korak bliže ka pravednijem svetu.


U prvom meču četvrtfinala Lige šampiona, Mančester siti je sinoć savladao Borusiju Dortmund sa 2:1.\nPep Gvardiola, trener “Građana”, u intervjuu za “DAZN” poslije meča se posebno dotakao Erlinga Halanda, fudbalera “Milionera”, a između ostalog je rekao sljedeće:\n“Kada želite da napravite pritisak, oni odigravaju duge lopte ka Halandu. Haland je kopile, uvijek je savršeno povezan, oni imaju takav tempo i znamo da ih nije lako kontrolisati”.\nRevanš meč između Sitija i Borusije je na programu 14. aprila.\nPep: „When you want to press they play long balls to Håland, Håland is a bastard, link with him is always perfect and they have the pace so we knew it’s not easy to control them.“ | Post-Match Interview from soccer\nPrethodni članakGeret Bejl: “Vanzemaljci definitivno postoje, vidio sam NLO”\nNaredni članakMajstorija fudbalera Travnika, fantastičan pogodak iz izuzetno velike udaljenosti (VIDEO)


VELIKO „NE“ SRPSKE CRKVE\nSveti arhijerejski Sinod SPC saopštio je da je protiv Predloga zakona o istopolnim zajednicama, jer je nedopustivo da se ovakve zajednice zakonski izjednačavaju s brakom i porodicom.\nSveti arhijerejski Sinod Srpske pravoslavne crkve (SPC) saopštio je da je protiv Predloga zakona o istopolnim zajednicama, smatrajući ga neprihvatljivim, uz ocenu da je nedopustivo istopolne zajednice zakonski izjednačavati sa brakom i porodicom, kako je navedeno u tekstu nacrta zakona.\n„Pomenuti predlog zakona za Srpsku pravoslavnu crkvu je neprihvatljiv, jer je ogromna većina predloženih odredbi u suprotnosti sa Jevanđeljem Hristovim i sveukupnim iskustvom i praksom Crkve, na kojima je duhovno i moralno utemeljen naš srpski narod, kao i celokupna evropska civilizacija”, kaže se u saopštenju.\nNapominje se da „Crkva poštuje slobodu koju nam je Bog darovao i razume ljudsku težnju da svoju slobodu iskazuje na različite načine”.\n„Sveti arhijerejski Sinod je saglasan da postoji potreba za ostvarenjem određenih ličnih, imovinskih i drugih prava onih koje tretira navedeni nacrt zakona, ali je argumentovano ukazao na mogućnost da se ona u pravnom poretku Republike Srbije ostvaruju u potpunosti administrativnim putem, bez zadiranja u bračno i porodično zakonodavstvu”, kaže se u saopštenju.\n„Sveti arhijerejski Sinod je izrazio očekivanje da će po ovom pitanju biti uvaženi argumenti Srpske pravoslavne crkve”, navedeno je u saopštenju.\n2021-03-25T19:46:52+01:0025 марта, 2021|Društvo|


solarna energija Archives - ecofeminizam\ndec 20, 2021 Sandra Iršević\nSolarna energija može da bude odgovor na energetsku krizu. “Gotovo 27% teritorije Srbije je izuzetno pogodno i pogodno za postavljanje solarnih elektrana”, rekao je Nikola Mladenović iz Centra za razvoj…\nfeb 8, 2021 Sandra Iršević\nObnovljivi izvori 2020.godine, prvi put generisali više struje od fosilnih goriva u EU. To pokazuju podaci izveštaja kompanije Ember and Agora Energiewende’s, koji prati evropsku tranziciju električne energije. U izveštaju…\nPametne klupe iz Srbije u svet\ndec 8, 2017 Sandra Iršević\nSubotica ima velike mogućnosti za korišćenje alternativnih izvora energije. Tu se prvenstveno misli na solarnu energiju, korišćenje energije iz biomase i toplotne energije. Problem je što građani nisu dovoljno edukovani…\nTrka Svetski solarni izazov\nokt 10, 2017 Sandra Iršević\nZa par dana znaće se koji je najbrži automobil na solarni pogon u svetu. U nedelju, 8.oktobra 2017.godine počela je Trka Svetski solarni izazov (World Solar Challenge) u kojoj se…\nSunce: izvor života\nmaj 3, 2017 Sandra Iršević\nDanas se u svetu obeležava Dan Sunca, čiji je cilj promovisanje što veće upotrebe solarne energije u Srbiji. Energija Sunca u Srbiji u sve većoj meri koristi se za proizvodnju…


PET MEDALJA ZA SRPSKE KAJAKAŠE - TVS\nPET MEDALJA ZA SRPSKE KAJAKAŠE\nProteklog vikenda u Banja Luci održani su trka u Klasik spustu za bodovanje na listi Međunarodne federacije kao i 2. EKA Evropski kup na divljim vodama.\nU muškoj konkurenciji u K1, Srbija je imala šestoricu predstavnika. Sreten Biljić je zauzeo 11. mesto u vremenu 10 minuta i 25.35 sekundi. Ognjen Dimitrijević je kroz cilj prošao u vremenu 10:47.58 što je bilo dovoljno za 14. mesto. Ognjen Perovanović trku je završio na 17. mestu (11:07.02), ispred Marka Jovića (11:08.14) koji je za jedno mesto slabije rangiran. Matija Veizović trku je završio na 20. mestu (11:20.44), dok je Mihailo Davidovićkroz cilj prošao kao 23. (11:51.93).\nU muškoj konkurenciji u K1, Sreten Biljić zauzeo je 8. mesto u vremenu 56 sekundi i 31 stotinka. Marko Jović (58.46) i Ognjen Dimitrijević (59.55) zauzeli su 10. odnosno 11. mesto, Matija Veizovićbio je 17. (60.77). Ognjen Perovanović zauzeo je 19. mesto (61.70), dok je Mihailo Davidović trku završio na 25. mestu (96.95).


BiH ostala bez vakcine protiv sezonske gripe – Haber.ba\nZa tržište Bosne i Hercegovine neće biti isporučena potrebna količina vakcina koje bi se našle u apotekama u komercijalnoj prodaji, saopšteno je iz Komore magistara farmacije Federacije BiH.\nZa tržište Bosne i Hercegovine neće biti isporučena potrebna količina vakcina koje bi se našle u apotekama u komercijalnoj prodaji, saopšteno je iz Komore magistara farmacije Federacije BiH, javlja “BHRT“.\n– Svoje kapacitete usmjeravaju za te dvije zemlje, koje su članice Evropske unije, sa obrazloženjem da je Bosna i Hercegovina treća zemlja, što znači da nismo članica Evropske unije i što se tiče te proizvodnje, prioritet su članice EU. A tek ako pretekne znači i supstance i mogućnost proizvodnje, dodatna količina biće pripremljena za tržište BiH, kaže Zahida Binakaj, predsjednica Komore magistara farmacije FBiH.\nPokušali smo kontaktirati i zaduženog uvoznika i distributera za Bosnu i Hercegovinu za vakcine protiv gripa – a to je firma “Pharma Maac”. Međutim, nisu se javljali na pozive novinara.\nTeme:BiH, COVID-19, gripa, izdvojeno, vakcina


On je rekao da je šokiran idejom pojedinih evropskih lidera o uvođenju covid pasoša u Evropi, i to smatra sramotnom i antievropskom odlukom, ako do nje dođe\nE. T. / Alo.rs 27.02.2021\nBEOGRADSKI “ALO” Zašto je Vučić postao evropski Robin Hud\nPredsjednik Srbije Aleksandar Vučić gostovao je jutros u jutarnjem programu na TV Prva, gdje je poručio da ne podržava uvođenje covid pasoša. Iako svi u Evropi imaju isto mišljenje, niko se do sada nije usudio da to javno i izgovori. Sve do jutros, piše beogradski Alo.rs.\nVučić je jutros u gostovanju na TV Prva kazao da uvođenje takozvanih covid pasoša gazi najviše evropske vrijednosti, slobodu kretanja i izbora.\n- Sve najgore mislim o antivakserima, ali ko ste vi da ograničite nekome kretanje ako ne želi ili ne može da primi vakcinu - rekao je Vučić i razbio začarani krug šutnje u Evropi.\nOn je rekao da je šokiran idejom pojedinih evropskih lidera o uvođenju covid pasoša u Evropi, i to smatra sramotnom i antievropskom odlukom, ako do nje dođe.\nKako je istakao, time se pokazuju da im je stalo samo do unutrašnjih kretanja i da je pritisak unutrašnjih politika veliki, ali poručuje da će Srbija najbrže vakcinisati i omogućiti građanima da putuju, a "za njih ćemo uvesti covid pasoše".\nVučić je istakao i da će sada kod nas pritisak mladih da se vakcinišu biti veliki, a intencija je da se zaštite najprije stariji ljudi.\nNa Sajmu vakcine za 600 diplomata\nVučić je rekao i da je danas na sajmu preko 600 diplomata na spisku za vakcinaciju. Istakao je da je Srbija peta u svijetu po vakcinaciji, i da su ispred Srbije samo Izrael, Sejšeli, Emirati, i Velika Britanija, a da su po revakcinaciji prvi u Evropi.\nMAJKA GA POHVALILA\nVučić pomogao snimanje "Dare iz Jasenovca", najavljuje film o "Oluji"\n27.02.2021 u 15:20


Predsednik Pastor na obeležavanju dana sećanja na stradalnike logora Knićanin - Skupština Autonomne Pokrajine Vojvodine\n„Da bismo kao zajednica postali imuni na zlo, potrebno je kreirati odgovorne politike čiji je zadatak dvostruk. Sa jedne strane gledajući u prošlost važno je razvijati politike suočavanja i rada na prošlosti, kako bi se utvrdile istorijske činjenice, otkrila istina o žrtvama, utvrdio njihov identitet i negovalo kolektivno pamćenje. Sa druge strane, gledajući prema budućnosti, potrebno je učiniti svaki mogući napor kako bi se kreirala politika koja će razotkriti mehanizme i odgovornost za zločine, sprečiti mogućnost zataškavanja i istorijskog ćutanja o počinjenim zločinima, ali i nametanje kolektivne krivice“, naglasio je Pastor i dodao da Skupština APV i Vlada Republike Srbije uspešno nastoje da kreiraju politike koje istovremeno poštuju i prošlost i budućnost.\n„Veliko poštovanje zaslužuje vaš čin, čin novonaseljenih stanovnika Knićanina, vas koji ste pre 65 godina došli u opusteli Rudolfsgnad, i koji ste nakon saznanja o zločinima počinjenim nad nedužnim žrtvama, rešili da u znak sećanja prema stradalima zajedno sa Gradom Zrenjanin i nemačkim donatorima podignete spomen obeležje. Podižući, pre 20 godina, spomenik nedužnim stradalnicima koji su izgradili temelje kuća u kojima se i danas živi, vi, stanovnici Knićanina ste pokazali da je smisao zajedničkog života da naučimo da živimo sa prošlošću, da živimo ne samo bolje već pre svega ljudskije“, istakao je Pastor.\nKako su istakli organizatori iz Mesne zajednice Knićanin, današnjim skupom sećanja, pomirenja, poštovanja i humanosti, obeležava se 70 redstavnici godina od zatvaranja logora, 65. godina od doseljavanja u Knićanin, 20 godina od postavljanja spomen-obeležja stradalim logorašima i 150 godina od osnivanja Knićanina, tadašnjeg Rudolfsgnada.


EU u karantinu | Antidot-New\nSVET 03. apr 2020.\nKriza usled pandemije virusa KOVID-19 vrlo brzo je, od prvih prijavljenih slučajeva obolelih u kineskom gradu Vuhanu, početkom decembra, krajnje lagodno prešla preko nacionalnih i kontinentalnih granica i, u roku od nepuna tri meseca, postala globalna. U tom kratkom periodu, čak jedna četvrtina od sveukupne svetske populacije stigla je da bude zaražena novim sojem virusa korona. Kao odgovor na vanredno stanje mnoge zemlje, među njima i Srbija, uvešće vanredne mere u vidu zatvaranja granica, karantina i policijskog časa. Običan, svakodnevni život se preko noći pretvorio u kulise nekog distopijskog filma, gde je odlazak do prodavnice najednom postao skopčan sa nemerljivim opasnostima da se pojedinac slučajno ne inficira i time ugrozi kako svoj život, tako i život svojih najbližih.\nKao i uvek u doba krize, iznuđeni odgovori kreću se između krajnjih suprotnosti; njihanje klatna istorije (inače nevidljivo za obične ljude i najčešće izvan njihovih moći zapažanja) sada je vidljivo tako reći golim okom: sile koje oblikuju ljudski život lome se, s jedne strane, između totalitarne potrebe za sveopštim nadzorom i ugrožene privatnosti pojedinca, a s druge, na širem planu, između globalne solidarnosti i zatvaranja u uske, nacionalne granice. Politika je u velikoj meri postala sluškinja medicine. Saznanja kineskih lekara, kao i lekara iz zemalja koje su se uspešno izborile sa tekućom pandemijom, deluju u očima državnih lidera umnogome kao spasonosne direktive (izuzev ako ne izaberu da čvrsto drže zatvorene oči pred stvarnošću: predsednik Belorusije Lukašenko rekao je građanima da slobodno “idu u polja i voze traktore kako bi se odbranili od virusa”, a svojoj vladi je rekao kako pandemija nije ništa drugo do “psihoza”; njegov kolega, pak, predsednik Turkmenistana Berdimuhamedov, rešio je problem tako što je izbacio reč “korona virus” iz rečnika i zabranio njeno korišćenje.)\nGURBANGULY BERDIMUHAMEDOV: Brisanjem reči misli da ''obriše'' epidemiju\nPo rečima Kim Vu-Jua, šefa epidemiološkog tima Južne Koreje, njegova zemlja je pokazala izuzetne rezultate u borbi sa novim virusom, pre svega, iz dva razloga. Prvi je taj što je Južna Koreja već imala iskustva u suzbijanju epidemije SARS-a, MERS-a, ebole i drugih zaraznih bolesti, te ovu epidemiju nije dočekala nespremno; drugi, važniji, jeste veliki broj urađenih testova, dnevno oko 15 000. Po protokolu, ukoliko je test negativan, ljudi imaju obavezu da odu kući i tamo provedu u samoizolaciji pune dve nedelje, pri čemu im se, radi kontrole, instalira posebna aplikacija na telefonu, pomoću koje je mogućno pratiti njihovo kretanje. Dva puta dnevno se, uz pomoć pomenute aplikacije, unose podaci o eventualnim simptomima, kao npr. o temperaturi tela i slično, pošto uvek postoji opasnost da se neželjeni simptomi jave naknadno. Ako pojedinac propusti da unese odgovarajuće podatke, nadležna služba ga istog časa kontaktira, smatrajući da je prekršio pravila.\nKako je mogućno da je zemlja koja je izvezla novi virus u svet ujedno i zemlja koja se sa najvećom efikasnošću izborila sa KOVIDOM-19? Tajna kineskog uspeha leži koliko u njenoj visokoj centralizovanosti, toliko i u nadasve poslušnom stanovništvu koje se nije protivilo tzv. biotrekingu, sveobuhvatnom nadzoru građana preko pametnih telefona, kako bi vlasti u svakom trenutku mogle da prate kretanje zaraženih, kao i kad i s kim su imali kontakte. Tu dobrim delom leži i objašnjenje zašto su se Koreja, Singapur, Tajvan i Hong Kong mnogo bolje nosile s pandemijom nego neke evropske zemlje, poput Italije i Španije.\nVIKTOR ORBAN: Najvlasniji medju svim premijerima EU\nMeđutim, tu leži i glavna opasnost po zemlje sa parlamentarnom demokratijom – opasnost da u vanrednim okolnostima, pod senkom pandemije, i demokratija bude u karantinu. Mađarski parlament nedavno je izglasao zakon koji predsedniku Orbanu omogućava da upravlja zemljom uredbama, dajući mu odrešene ruke u pogledu neograničenog produženja vanrednog stanja, koje može trajati u nedogled. Izraelski premijer Benjamin Netanjahu, navodno zbog borbe protiv pandemije, izdejstvovao je odobrenje parlamentarnog odbora da tamošnja obaveštajna služba Šin bet sme da prikuplja lične biometrijske podatke građana preko njihovih mobilnih telefona – mera koja se inače primenjuje jedino u borbi protiv terorizma.\nBENJAMIN NETANYAHU: Iskoristio i COVID-19\nViše od svih drugih, EU danas stoji na raskrsnici. Od nje isključivo zavisi hoće li iskazati solidarnost u ovim teškim vremenima, oslanjajući se na demokratske tekovine i teško stečeno jedinstvo, ili će se vratiti na stare puteve podela i sebičnih interesa u okviru nacionalnih granica.


Dodik objavio propagandni video: Pozivam čitavu RS da se okupi i brani - E-index\nSavez nezavisnih socijaldemokrata Milorada Dodik večeras je na svojim kanalima na društvenim mrežama objavio video povodom odluke visokog predstavnika Valentina Inzka da zabrani negiranje genocida i veličanje zločina.\nU videu se pojavljuje Milorad Dodik, lider SNSD-a i predsjedavajući Predsjedništva BiH, uz druge kadrove.\n“Republika Srpska će reći DOSTA! Odbacujemo nametnute zakone, ukoliko nam u BiH ne daju da živimo kako želimo, mi svoj put znamo. SNSD se vodi voljom naroda, a volja naroda je jasna – Republika Srpska prije svega!”, navodi se u poruci na Twitteru uz ovaj video.\nVideo je objavljen i na Youtube kanalu SNSD-a i drugim platformama.\n“Ja pozivam čitavu RS da se okupi i brani. Ovo je ključni trenutak u kojem ćemo kao narod ili opstati sa RS i svojim identitetima, ili ćemo kroz kratko vrijeme izgubiti šansu da postojimo na ovim prostorima”, govori Dodik u spotu.\nTakođe se navodi Dodikova današnja izjava da je spreman da proglasi “nezavisnost RS već naredne sedmice, pa šta bude”.\nTags: Dodik, INZKO, RS\nSTJEPAN MESIĆ KOMENTARISAO DODIKOVU IZJAVU: “Može se samo otcijepiti njegov mozak, nije shvatio da je BiH činjenica…”


Penzioneri u FBiH ne odustaju od protesta |\nPenzioneri u FBiH ne odustaju od protesta\nDopremijer Federacije BiH Jerko Ivanković Lijanović danas je održao sastanak s delegacijom Saveza udruženja penzionera FBiH, koju je upoznao o Inicijativi za izmjene i dopune Zakona o doprinosima u FBiH radi zapošljavanja u proizvodnom sektoru i finansijske stabilizacije penzionog i zdravstvenih fondova FBiH te o Inicijativi za pripremu amandmana na Ustav FBiH.\nNakon sastanka Ivanković Lijanović je na konferenicji za medije izjavio da Inicijativa za izmjene i dopune Zakona o doprinosima opterećuje davanja za topli obrok i prijevoz u neproizvodnom sektoru te da je tu inicijativu Vlada FBiH prihvatila na jednoj od proteklih sjednica i zadužila radnu grupu da sačini analizu da bi se pristupilo izmjenama i dopunama Zakona o doprinosima.\nNaglasio je da bi tim izmjenama bile stvorene pretpostavke da godišnje bude osigurano više od 500 miliona KM dodatnih prihoda što bi u potpunosti stabiliziralo penzione fondove i zaustavilo kašnjenje penzija, a u narednoj godini omogućilo i povećanje penzija.\n“Penzioneri su vrlo teškoj situaciji i svjesni smo da su njihova primanja izuzetno mala, a radi se o ljudima koji su najviše dali za ovu zemlju, godinama uplaćivali doprinose i stvarali svu imovinu kojom se danas jako loše upravlja” – rekao je Ivanković Lijanović.\nDodao je da je predstavnike penzionera zamolio da još jednom razmisle o održavanju protesta koji su najavili za 24. septembar jer smatra da sam protest neće donijeti rezultate već da pokušaju doći do dogovora.\n“Ako Vlada usvoji izmjene i dopune ovih zakona i time stvori pretpostavke za stabilizaciju penzionih fondova i povećanje penzija trebalo bi otkazati taj protest ili ga „premjestiti“ ispred institucija koje budu opstruirale donošenje tih propisa” – kazao je Ivanković Lijanović.\nIstakao je da je na sastanku prezentirao i Inicijativu za pripremu amandmana na Ustav FBiH, koju je Vlada usvojila jučer, a koja predviđa ukidanje kantona, ukidanje Doma naroda Parlamenta FBiH i uspostavu jednodomne skupštine kojom bi, po njegovim riječima, bile stvorene pretpostavke da Federacija BiH bude daleko ekonomičnija i čime bi bile napravljene uštede do 500 miliona KM.\nIvanković Lijanović smatra da bi time administracija postala daleko bolji servis građanima i da bi bile stvorene ekonomske pretpostavke za izvlačenje građana i Federacije BiH iz dužničkog ropstva i otvorene mogućnosti za kvalitetno zapošljavanje mladih, a pogodovalo bi i interesima penzionera.\nPredsjednik Skupštine Saveza udruženja penzionera FBiH Hamdo Mimić zahvalio je dopremijeru Federacije BiH što je, na neki način, podržao ono što su i oni predlagali, odnosno oporezivanje toplog obroka, dodajući da sada treba dalje raditi na oživotvorenju tih prijedloga.\nPodsjetio je da penzioneri nisu protestovali 10 godina, ali da su sada primorani, jer su u posljednjih pet godina penzije povećane samo pet posto, a najniža, koju prima pola penzinerske populacije, iznosi 310 KM.\nMimić je istakao da Savez daje podršku i Inicijativi za pripremu amandmana na Ustav FBiH, ali da oni prvenstveno traže kontrolu obračuna i uplate doprinosa za penziono osiguranje i kontrolu rada nacrno jer je procijenjeno da se tu „krije“ oko 20 posto rezervi za povećanje penzija, a što se krade i od radnika u tim preduzećima i od države.\nInicijativu za oporezivanje toplog obroka podržao je i predsjednik Saveza županijskih udruga umirovljenika Mostar Ivan Kožul naglasivši da statistike pokazuju da se u FBiH 60 posto prosječne plaće troši na „goli život“, dok u Evropi ta stavka iznosi 13 posto, što dovoljno govori kako žive penzioneri koji primaju tri puta manju penziju od prosječne plaće.


"Informativno-afirmativna mreža..." u Požegi - Užicka Republika Press\n“Informativno-afirmativna mreža…” u Požegi\nVeliki deo druge emisije koja se radi u okviru gore pomenutog projekta, posvećen je amaterskom i profesionalnom sportu i uključenosti osoba sa invaliditetom.\nIako se iz Rija nisu vratili sa medaljama, užički paraollimpijci Miloš Zarić i Nebojša Đurić, su heroji nacije. Uspeh svakog sportiste je naći se na spisku za najveće svetsko takmičenje, a uspesi paraolimpijaca svakako imaju još veću težinu. U emisiji koja se emituje 28. septembra ukratko o njihovom postignuću u Riju, ali i o puštanju u funkciju lifta za Aleksandra Tomaševića, koji se takođe bavi paraolimpijskom atletikom i koji sada lakše odlazi na treninge.\nMiroslav Tamburić, izvršni direktor Udruženja FORCA iz Požege, glavni je „krivac“ zbog koga su se sportisti amateri sa invaliditeom takmičili u atletici, sportskom ribolovu, šahu i streljaštvu. na 53. MOSI igrama. Igre su održane prošle godine upravo u Požegi i u istoriji će biti upisane kao prve na kojima su pod sloganom „Različiti jednako važni“ učestvovale osobe sa invaliditetom. Tamburić je govorio i o drugim značajnim projektima koje je FORCA uradila u Požegi na popravljanju kvaliteta života osoba sa invaliditetom.\nUdruženje za dečju i cerebralnu paralizu u Požegi rešilo je pre par godina probleme sa prostorom i sada imaju kuću sa dvorištem. Veruju da će uspeti da prevaziđu i finansijske probleme i obezbede novac za licenciranje osoba koje će ubuduće pružati usluge deci, mladima i odraslima koji su korisnici.\nCentar za socijalni rad u Požegi, opština Požega i Filijala Nacionalne službe za zapošljavanje u naredna 4 meseca realizovaće projekat pomoć u kući. Lica koja za ovaj posao poseduju licence pomagaće najugroženijim meštanima kojima je pomoć i najpotrebnija u vreme jeseni i zime.\nNaredno izdanje „Informativno-afirmativne mreže Zlatiborskog okruga“ biće emitovano 26. oktobra od 20 časova na programu TV5.


Bottega Veneta predstavila kolekciju za prolećnu predsezonu 2020 - Harper‘s Bazaar\n45 slika POGLEDAJ SVE SLIKE\nPogledajte galeriju 45 slika\nDaniel Lee nastavlja da kreira privlačne komade za moderne dame.\nIako nije prošlo ni punih godinu dana otkako je došao u brend kao novi kreativni direktor, Daniel Lee je uspeo da ga osveži i privuče pažnju mnogih svojim chic dizajnima i kreacijama koje žele dame širom sveta. Nakon prve revije za jesenju sezonu, održanu na milanskoj nedelji mode, dizajner je odlučio da dodatno redefiiniše moderan luksuz pre-spring 2020 kolekcijom.\nDodajući sloj pragmatizma modernoj ženskoj odeći, krojenim siluetama poput odela, trench mantila, kožnih midi suknji i haljina dizajniranim sa asimetričnim okovratnicima – kreiran je kontrast funkcionalnoj odeći koja dolazi u formi parka i anorak jakni. Odeća je posebno ukombinovana sa nakitom, obućom i torbama koje su fenomenalni noviteti za predstojeću sezonu. Strukturisane torbe u neutralnim nijansama i suptilni printovi se mogu videti kroz lookbook, dok su prepoznatljive cipele sa četvrtastim vrhom, od papuča sa potpeticom, do mokasina sa otvorenim prstima, kompletirale na sofisticiran način svaki stajling.\nPogledajte kako izgleda nova kolekcija!


Ministar unutrašnjih poslova Aleksandar Vulin sastao se danas na Graničnom prelazu Gradina sa potpredsednikom tehničke Vlade i ministrom unutrašnjih poslova Republike Bugarske Bojkom Raškovim, sa kojim je razgovarao o sprečavanju iregularnih migracija, kao i o nastavku saradnje u oblastima unutrašnjih poslova.\nMinistar Vulin je istakao da Republiku Bugarsku vidi kao jednog od ključnih partnera na Zapadnom Balkanu u suzbijanju kriminalnih aktivnosti, kao i u borbi protiv organizovanog kriminala.\nNa temu iregularnih migracija i krijumčarenja ljudi, ministar Vulin je naglasio da Republika Srbija neće biti parking za migrante, ali da će svakako biti deo rešenja za suzbijanje iregularnih migracija.\nGovoreći na temu zajedničkih projekata dveju država, ministri Vulin i Raškov su se složili da su auto-put Beograd-Sofija i gasovod Balkanski tok od strateškog značaja za obe zemlje, jer obostrano doprinose napretku investicija.\nMinistri Vulin i Raškov ocenili su da je saradnja dveju država na visokom nivou, složivši se da bi bilo izuzetno značajno da srpski i bugarski policijski službenici uvežbavaju i stiču nova iskustva kroz zajedničke vežbe specijalnih jedinica.\nTakođe, na sastanku je predloženo i ponovno uspostavljanje redovnog sprovođenja mešovitih patrola na srpsko-bugarskoj granici, koje bi dodatno doprinele sprečavanju iregularnog prelaska državne granice.


DRAGAN ĐILAS: Nemojte da dozvolite da neko ko ne živi u vašem gradu glasa i odluči ko će biti vlast\n01.03.2018. 16:14h 01.03.2018. 16:45h\nKandidat za gradonačelnika Beograda Dragan Đilas izjavio je danas da se vlast sprema da "brutalno pokrade izbore" za odbornike Skupštine grada koji se održavaju kroz tri dana, u nedelju, 4. marta, i da ima dokaze za to. On je na konferenciji za novinare rekao da su pored poštanskih sandučića u mnogim zgradama u centru Beograda pozivi za glasanje koje niko ne uzima jer su to listići birača koji su naknadno prijavili prebivalište u Beogradu kako bi mogli da glasaju, a koji uopšte ne žive na tim adresama.\n"Prijavili su se na te adrese oni koji tu ne žive i nikada nisu živeli, i poštar nema gde da ubaci te listiće i ostavlja ih na sandučiće. Takvih primera je ogroman broj, i ja pozivam sve koji ih vide, da nam ih dostave, jer ćemo se mi time ozbiljno baviti i narednih dana posle izbora", rekao je Đilas. On je "upozorio" sve koji su lažno prijavili boravak u Beogradu da bi glasali, da je to pokušaj falsifikovanja izborne volje Beograđana, i da to krivično delo ne zastareva.\nĐILAS: Prva beogradska beba bio je Nikola, garantujem da će broj pokušaja vantelesne biti neograničen\n"Ovde će se nekad promeniti vlast i neko će da se bavi time. Ako se više plašite (Aleksandra) Vučića nego zatvorskih sankcija, onda to radite, ali ja vam predlažem da to ne radite i da tog dana ostanete tamo gde zaista živite", rekao je Đilas.\nOn je istakao da je odgovor na takav pokušaj promene izborne volje gradnja samo što veći odziv birača.\n"Nemojte da dozvolite da neko ko ne živi u vašoj ulici, gradu, glasa i odluči ko će biti vlast. Suština je da ljudi 4. marta u što većem broju izađu na izbore kako ovi listići ne bi ništa značili", rekao je Đilas ocenivši da će njegova lista sigurno pobediti ako odziv birača bude iznad 60 odsto.\nPredsednik Pokreta slobodnih građana Saša Janković je podsetio da su od policijskih uprava svih 17 beogradskih opština zahtevali da dostave informacije koliko je ljudi prijavilo prebivalište, ali da odgovore nisu dobili. On je kazao da je to nedopustivo i da predstavnici liste čiji je nosilac Dragan Đilas, žele da uspostave institucije i da će po zakonu odgovarati oni koji su učestvovali i pristali da učestvuju u izbornoj krađi.\n"To nije pretnja, već zakonska posledica", istakao je Janković.\nPredsednik Narodne stranke Vuk Jeremić je rekao da je to što se dešava s "lažnim prijavama stanovanja", "direktna posledica srastanje države i kriminala" i upozorio da je bilo koja vrsta učešća u izbornoj krađi krivično delo.\nNIKOLA JOVANOVIĆ ZA KURIR: Nudimo nova rešenja za razvoj\nĐILAS POSETIO AZIL: Pomozite napuštenim životinjama u ovim teškim vremenskim uslovima\nBORKO STEFANOVIĆ: Ministar policije iznosi uvrede i neistine na račun Đilasa i obmanjuje javnost\nDragan Đilasizborikrađalistićiadreselažne adreselokalni izboribeogradski izbori


Novi Hermes miris za muškarce nakon petnaest godina - Muški magazin - trendovi, fitness, lifestyle, saveti, devojke...\nNovi Hermes miris za muškarce nakon petnaest godina\nKompanija Hermes svoju je pažnju usmerila ka muškom delu populacije, po prvi put nakon petnaest godina, barem kada se radi o svetu vrhunskih mirisa…\nSlavni brend nedavno je lansirao ekskluzivnu kolonjsku vodu koja dolazi sa mnogo slojeva, a nastala je kao delo parfimera Kristine Nejdžel. Nazvan H24, ovaj parfem u sebi sadrži mešavinu žalfije, esencije ružinog drveta i narcis absolu, u kombinaciji sa sklarenom, sintentičkim molekulom neobičnog metalik mirisa.\nKomentarišući ovaj novitet, Najdžel je izjavila: “Kako bismo kreirali novi Hermes miris, morala sam da istražim druge, manje predvidive staze, udaljim se od konvencionalnih drvenastih tonova i okrenem se prirodnim, sirovim materijalima, koje sam dalje obradila modernim tehnologijama i dala im sasvim nove teksture”.\nZa novi miris, Najdžel je inspiraciju pronašala u materijalima Hermes muške modne kolekcije. Kako ona objašnjava: “Kada odem na revije Veronik Nišanijan, uvek sam oduševljena činjenicom da teksturu mogu osetiti svojim očima. Kada se radilo o H24 mirisu, razmišljala sam o urbanoj prirodi i činjenici da život uvek pronađe način, kreće se i predstavlja čistu energiju”.\nZa sada, H24 miris je dostupan u tri varijante: 100 ml po ceni od 105 dolara, 50 ml po ceni od 80 dolara i 15 ml, sa cenom od 33 dolara.


Sećanja slavnog muzičara Zubina Mehte\nTanjug 12. jula 2019. 10:06\nBEOGRAD – Izdavačka kuća „Samizdat B92“ objavila je sećanja Zubina Mehte, jednog od najslavnijih svetskih dirigenata, koja je on naslovio „Partitura mog života“, pisanu uz pomoć grofice Renate fon Matuška.\nKnjigu je sa nemačkog prevela Zorana Kozomorić.\nZa srpske čitaoce i ljubitelje muzike ova knjiga ima posebnu vrednost jer Mehta nije propustio da sa simpatijama piše o svojim nastupima u Beogradu, gde je dolazio još dok je bio student i zato se uvek rado odazivao pozivima iz Srbije da nastupi sa Beogradskom filharmonijom.\nMehta je rođen 1936. godine kao sin fabrikanta pamukom u Bombaju, koji je pripadao Parćanima, narodu sa teritorije koja danas delom pripada Indiji, a delom Iranu.\nMehli Mehta, Zubinov otac, veoma rano se oduševio zapadnjačkom muzikom i tako je Mehta rastao okružen očevim muziciranjem, slušanjem gramofonskih ploča i učcenjem da svira neke instrumente.\nMehta u prvom poglavlju opisuje svoje detinjstvo kao veoma srećno jer su njega i brata roditelji čuvali, kako ne bi osetili političke nemire u Indiji koja je zahteva nezavisnost.\nDa bi čitaoci saznali njegovo poreklo, on je naveo da su Parsi bili verska zajednica koju je osnovao 600 godine pre nove ere Zaratrusta u Persijii koji je propovedao religiju zoroastrizam.\nTokom Sasanidske dinastije od 3. do 7. veka kada su Persiju zaposeli muslimani Parsi koji nisu hteli da prihvate novu religiju iselili su se u područje severno od Bombaja, a među njima su bili i Mehtini preci.\nOn priznaje da nema ništa protiv što su ga u Evropi i uopšte na Zapadu smatrali Indusom i još uvek ima indijski pasoš, ali unutar porodice i dalje sledi religiju svojih predaka, koja je veoma bliska judaizmu..\nNema sumnje da mu je otac bio veoma nadaren jer je sam naučio da svira violinu i tokom života se trudio da se bavi izvođenjem klasične evropske muzike.\nZasluga Mehtinog oca je da je u Bombaju osnovao prvi simfonijski orkestar u Indiji u kome je bilo došta imigranata Jevreja koji su bili profesionalni muzičari izbegli pred Hitlerom.\nOtac je svirao solo partije, a sinu je prepustio da drži orkestar na okupu, što Mehta danas smatra svojim prvim dirigovanjem.\nMeđutim, njegova konzervativna porodica je odlučila da Zubin studira medicinu i on je morao da postupi prema odluci porodice, ali posle prve godine studija ubedio je roditelje da ga puste da postane muzičar.\nTako se Zubin obreo u Beču gde je jedan njegov rođak takođe studirao muziku, a on je vredno učio da bi bio primljen na čuvenu bečku Muzičku akademiju, gde se temeljno učila teorija što je prema rečima Mehte bilo za njega veoma dragoceno.\nTada je doneo odluku da mu je krajnji cilj da postane dirigent, a u međuvremenu je morao da uči da svira neki instrument i to je bio kontrabas.\nTo je bilo vreme kada je umesto da ode na raspust vredno učio da bi ga za učenika primio najbolji profesor dirigovanja Hans Svarovski, koga veoma često pominje kroz celu knjigu.\nSlede zanimljive anegdote o prvim nasatupima u svetu muzike, ali i o privatnom životu, jer se oženio još na studijama i dobio ćerku i sina. Taj brak sa koleginicom muzičarkom nije opstao, jer je počelo Mehtino lutanje po svetu da bi stekao iskustvo, radio sa slavnim muzičarima i borio se da bude angažovan.\nU tom periodu su i njegovi prvi kontakti sa muzičkom scenom ondašnje Jugoslavije.\nSlede poglavlja o Mehtinim susretima sa poznatim muzičkim veličinama u svetu, političarima, o njegovom drugom braku sa Nensi koji još uvek traje, ali i o skandalima koji su pratili mladog, lepog i zavodljivog „Indusa“.\nTako je otvoreno govorio o dvoje svoje vanbračne dece iz neke kratke avanture u SAD između dva braka i sinu koji se rodio dok je radio kao šef izraelskog simfonijskog orkestra, kao i o svojoj ljubavi prema supruzi koja mu je oba „greha“ oprostila.\nMehta sa svih četvoro dece održava najbolje odnose i danas ima još i šest unuka.\nZubin Mehta sa toliko strasti govori o muzici, a posebno o njegovom trudu da počne da se bavi i dirigovanjem opera i njegovim naporima da se stara da predstave u celini, a ne samo sa muzičke tračke gledišta, budu kako je on želeo.\nPredivno je saznati da Zubin Mehta ima još puno planova i da „će raditi na svim ključnim mestima koja već decenijama određuju njegov život“ – u Izraelu, Firenci, Beču, Minhenu…\nDmitrij Sinkovski oduševio publiku Bemusa\nNaučni skup o srpskim narodnim govorima Kosova i Metohije


U naredne tri godine Srbija ulaže 200 milijardi dinara u infrastukturu, vozni park… | Gde Investirati\nU naredne tri godine Srbija ulaže 200 milijardi dinara u infrastukturu, vozni park…\nDecember 9, 2016\tComments 1\nU naredne tri godine Srbija će u velike državne projekte uložiti blizu 200 milijardi dinara, čime će početi izgradnju pruge Beograd – Budimpešta, biće nabavljeni novi vozovi, a milijarde će biti uložene i u nastavak izgradnje autoputeva. Velika suma novca biće izdvojena za nabavku najsavremenijeg voznog parka za srpsku policiju.\nU naredne tri godine Ministarstvo građevinarstva, saobraćaja i infrastrukture dobiće najviše novca iz budžeta za kapitalne projekte. U izgradnju puteva i osavremenjivanje srpske železnice u 2017, 2018. i 2019. godini biće uloženo ukupno 150 milijardi dinara.\nNove pruge i novi vozovi\nKako se navodi u Predlogu zakona o budžetu, samo u projekat mađarsko-srpske železnice biće izdvojeno 24 milijarde dinara. Na izgradnju železničke infrastrukture i nabavku novih vozova biće potrošeno dodatnih 36,8 milijardi dinara, dok je najveći deo preostalih sredstva namenjen nastavku izgradnje autoputeva po Srbiji.\nOko 20 milijardi dinara u naredne tri godine biće izdvojeno za deonicu Surčin – Obrenovac, oko 14 milijardi u most na delu puta Ostružnica – Bubanj Potok, a oko 10 milijardi za deonice Grabovnica – Grdelica, Vladičin Han – Donji Neradovac i Niš – Dimitrovgrad.\nU sledećoj godini predviđena je i izrada urbanističkog projekta za glavnu železničku stanicu u Beogradu i za to 38,9 miliona.\nPolicija dobija nova vozila, vojska avione\nU 2017, 2018. i 2019. biće izdvojeno oko 2,5 milijardi dinara za vozni park Ministarstva unutrašnjih poslova. Kako se navodi u Predlogu zakona o budžetu, ta sredstva bića uložena u osavremenjivanje vozila MUP-a.\nPlanirano je da u naredne dve godine bude izdvojeno oko 60 miliona dinara za patrolna vozila policije, dok je za video nadzor izdvojeno oko 428 miliona dinara.\nModernizovane školsko – borbene avione trebalo bi da dobije Ministarstvo odbrane, a u te svrhe u 2017, 2018. i 2019. opredeljeno je 1,6 milijardi dinara.\nMilioni u muzeje\nPoštovaoci kulture u Srbiji i zaposleni u ovom sektoru končano bi trebalo da budu zadovoljni, jer je država izdvojila novac za završetak dugoočekivane rekonstrukcije dva beogradska muzeja.\nNa sanaciju Narodnog muzeja u sledećoj godini biće potrošeno 912,4 miliona dinara, dok je za rekonstrukciju Muzeja savremene umetnosti izdvojeno 612,2 miliona.\nZnačajna sredstva dobiće i Srpska akademija nauke i umetnosti, pa će u digitalizaciju kulturne, umetničke, istorijske i naučne baštine Srbije biti uloženo 307,5 miliona dinara.\nNarednih godina ugodnije bi trebalo da bude i srpskim zatvorenicima. Ministarstvo pravde iz budžeta dobiće oko 3,3 milijarde dinara za izgradnju novih i rekonstrukciju postojećih kaznenih objekata.\nUbedljivo najviše novca biće izdvojeno za izgradnju novog zatvora u Pančevu, 651 milion dinara, dok će onaj u Kragujevcu koštati 371,3 miliona.\nBiće adaptiran Kazneno-popravni dom u Nišu, Okružni zatvor u Beogradu i Padinskoj skeli. Velika sredstva biće izdvojena i za izgradnju i adaptaciju Zabele.\nPrevious Građani Srbije ne veruju u bankrot države\nNext Demokratska Republika Kongo zainteresovana za Jumko i Simpo\nEU: Usvojene mere za borbu protiv utaje poreza\nNakon što su EU članice danas usvojile nove propise za borbu protiv utaje poreza, multinacionalne kompanije bi mogle da se suoče sa poteškoćama u nastojanju da smanje poreske račune.\nDecember 09, 20:26 Reply\nDrugovi dolazi vreme corke :) U corku ce da se ide kao sad u samoposlugu :)


SAD nastavljaju imunizaciju vakcinom Džonson i Džonson\nARHIVA - Vakcina kompanije Džonson i Džonson\nAmerički zdravstveni zvaničnici su u petak odobrili nastavak upotrebe vakcine protiv Kovida 19 kompanije Džonson i Džonson, posle pauze od 10 dana tokom koje je razmatrana njena povezanost sa pojavom izuzetno retkih, ali potencijalno opasnih krvnih ugrušaka.\nCentri za kontrolu i prevenciju bolesti (CDC) i Uprava za hranu i lekove (FDA) naveli su u zajedničkom saopštenju da će zdravstveni sistemi i građani biti upozoreni na rizik od potencijalno smrtonosnog sindroma povezanog sa nastankom krvnih ugrušaka uz nisku vrednost trombocita.\n"Više ne preporučujemo pauzu u upotrebi te vakcine", rekla je na konferenciji za novinare direktorka CDC-a Rošel Valenski i dodala da vakcina Džonson i Džonson može odmah da nastavi da se koristi.\nSavetnici centara prethodno su preporučili da se nastavi imunizacija tom vakcinom.\n"Korist od upotrebe vakcine jasno prevazilazi rizike, iz perspektive stanovnišva i pojedinaca", saopštila je doktorka Bet Bel, članica odbora i profesorka u odseku za globalno zdravlje na Univerzitetu države Vašington.\n"Reč je o novom riziku. Ekstremno malom riziku, manjem od mnogih drugih koje preuzimamo svakog dana", dodala je Bel.\nOdbor je sa 10 glasova ZA i 4 PROTIV potvrdio da se vakcina Džonson i Džonson preporučuje za upotrebu kod starijih od 18 godina. Jedan član je bio uzdržan.\nČlanovi odbora koji su glasali protiv naveli su da su zabrinuti da žene možda nisu u potpunosti informisane o rizicima ili da mogu da izaberu drugu vakcinu.\nJedan od direktora kompanije Džonson i Džonson Pol Stofels saopštio je da je preporuka odbora "jedan od ključnih koraka ka nastavku hitno potrebne, bezbedne, vakcinacije miliona ljudi u SAD" i da će njegova kampanja nastaviti da radi sa CDC, FDA i evropskim zdravstvenim vlastima da se "osigura otkrivanje i efikasno lečenje svakog retkog slučaja".\nNajviši američki zdravstveni zvaničnici nadali su se da će biti nastavljena upotreba te vakcine posle sastanka savetodavnog odbora CDC-a.\nDirektorka CDC-a rekla je na konferenciji za novinare uoči sastanka odbora da je ta agencija pripremila analizu o rizicima i koristima koja obuhvata i mišljenje da se neki pojedinci ne bi vakcinisali ako ne mogu da prime vakcinu Džonson i Džonson, koja se daje u jednoj dozi.\nUprava za hranu i lekove (FDA) i CDC "smatraju da je potrebno da se brzo deluje", poručila je Volenski.\nS obzirom na to da je potrebna samo jedna doza, vakcina kompanije Džonson i Džonson omogućava pojedincima da budu u potpunosti vakcinisani posle dve nedelje, zbog čega je popularna među mladima i građanima do kojih je teško doći ili koji često menjaju adresu.\nTakođe se skladišti u standardnim frižiderima, zbog čega se smatra veoma pogodnom za siromašne zemlje i ruralna područja koja nisu u mogućnosti da drže vakcine na izuzetno niskim temperaturama.\nCDC i FDA su prošle nedelje zatražili da se upotreba vakcine Džonson i Džonson privremeno obustavi posle izveštaja o šest slučajeva pojave krvnih ugrušaka u mozgu sa niskim vrednostima trombocita, od 8 miliona primljenih doza u SAD.\nEksperti i zaposleni u CDC-u su u petak predstavili podatke o tim slučajevima i proširili analizu na izveštaje o nastanku krvnih ugrušaka u drugim delovima tela osim mozga, ali takođe za niskim vrednostima trombocita.\nSaopšteno je da postoji 13 takvih slučajeva među ženama mlađim od 50 godina - na 7 miliona primljenih doza - i dva slučaja kod žena starijih od 50 godina - na manje od milion doza. Prema analizi, takvih slučajeva nije bilo među muškarcima.\nDržavni zdravstveni zvaničnici saopštili su u sredu da CDC istražuje smrt žene iz Oregona, koja je bila 50-tih godina, i hospitalizaciju žene u Teksasu sa simptomima sličnim onima kod slučajeva zgrušavanja krvi. Obe žene su primile vakcinu Džonson i Džonson.\nSjedinjene Države su naručile dovoljno doza vakcine kompanija Fajzer/Bajontek i Moderne da vakcinišu sve odrasle. Međutim, mnogi zdravstveni zvaničnici, među kojima i vodeći epidemiolog doktor Entoni Fauči, nadali su se da će biti nastavljena upotreba vakcine Džonson i Džonson.\nEvropska agencija za lekove (EMA) u utorak je preporučila da se uz vakcinu doda upozorenje o retkim krvnim ugrušcima sa niskim vrednostima trombocita, i naglasila da koristi od njene upotrebe prevazilaze rizike.\nDžonson i Džonson je najavio da će nastaviti isporuku vakcine evropskim zemljama koje će odlučiti da li i kako da je koriste. Nemačka će na primer dozvoliti upotrebu vakcine te kompanije bez ograničenja.\nDirektor američkih Nacionalnih instituta zdravlja doktor Frensis Kolins rekao je za televiziju ABC da je evropska odluka "ohabrujuća".\n"To stanje može da se leči, ako se odmah uspostavi dijagnoza", istakao je Kolins.


Sjedinjene Američke Države ne podržavaju razmenu teritorija, ali su pozvale Kosovo i Srbiju da budu "kreativne u pronalasku rešenja".\nU izjavi za Radio Slobodna Evropa (RSE) američka ambasada u Prištini pozvala je Kosovo i Srbiju da u sklopu briselskog dijaloga ubrzaju napore u normalizaciji odnosa.\nPredsednik Srbije Aleksandar Vučić je na konferenciji za novinare s američkim senatorom Ronom Džonsonom u nedelju uveče kazao da je zamolio SAD da pomognu i zamole kosovske Albance da "budu spremni na fleksibilna rešenja koja će omogućiti kompromis".\nNa upit RSE-a da li Sjedinjene Države podržavaju kompromise Kosova sa Srbijom i u kojoj meri, američka ambasada je odgovorila da su Sjedinjene Države "spremne da slušaju, pomognu, i budu kreativne u pružanju podrške naporima da se postigne sveobuhvatan sporazum, što je jedini način da se omogući prozapadna budućnost za Kosovo i Srbiju".\nInače, nakon Beograda, Ron Džonson danas će se u Prištini sastati sa predsednikom i premijerom Kosova.\nVlada Kosova: Već su učinjeni mnogi kompromisi\nKosovo je u odnosu sa Srbijom pokazalo veliku fleksibilnost do sada i potrebno je da se sagledaju brojni kompromisi Kosova učinjenih u poslednjih 20 godina, izjavio je za RSE Avni Arifi, šef kabineta kosovskog premijera i glavni pregovarač za Kosovo u tehničkom dijalogu sa Srbijom.\nAhtisarijev plan, kompromisi sa međunarodnom zajednicom i kompromisi prilikom postizanja brojnih briselskih sporazuma pokazali su kosovsku fleksibilnost u odnosu sa Srbijom, dodao je on.\n"Kosovu ne preostaje mnogo osim da prihvati izvinjenje Srbije za teror i diskriminatorsku politiku koju je decenijama vodila nad kosovskim narodom. Sve ono što Kosovo može da uradi jeste da pokuša da ima novi početak sa Srbijom, i da prihvati izvinjenje. Što se tiče razmene teritorije, to uopšte nije tema rasprave, niti mišljenje ijednog političkog subjekta ili bilo kog državnog mehanizma na Kosovu. To je tema Srbije", kazao je Arifi.\n"Mi imamo potrebu, a verujem i region ima potrebe da se desi pomirenje, a to se postiže traženjem izvinjenja. To nije jednostavna fleksibilnost uzimajući u obzir patnju naroda koja se nikada neće ukloniti", istakao je Arifi.


Milićević: Turizam u AP Vojvodini u kontinuitetu beleži rast\nHomeVestiMilićević: Turizam u AP Vojvodini u kontinuitetu beleži rast\n28/05/2019 Redakcija BALKAN TV Vesti, za slajder 0\nPotpredsednik Pokrajinske vlade Đorđe Milićević uručio je danas, zajedno sa predsednikom Privredne komore Vojvodine Boškom Vučurevićem, nagradu Privredne komore Vojvodine – „Kapija uspeha“ – najboljima u ugostiteljsko-turističkoj delatnosti u Vojvodini, u 2018. godini.\nMilićević je ovom prilikom naglasio da je turizam i ugostiteljstvo – najbrže rastuća privredna grana u Srbiji i AP Vojvodini, u kojoj ima još prostora za razvoj i dostizanje još boljih rezultata.\nKako je naveo, u toj oblasti je prošle godine zabeležen rast od 11,2 odsto na nivou države, a u AP Vojvodini oko 8,5 odsto.\n„Trend rasta u oblasti turizma i ugostiteljstva ostvaruje se u kontinuitetu godinama unazad. U prilog tome govore i podaci da je u protekle četiri godine broj noćenja domaćih i stranih turista veći za oko 30 odsto u 2018. godini, u odnosu na 2015. U istom periodu zabeležen je još brži rast prihoda sa 900 miliona na preko 1,3 milijarde evra, koliko je srpski turizam prihodovao u 2018.“, kazao je potpredsednik Milićević.\nOn je dodao da je Pokrajinska vlada prepoznala značaj ulaganja u ovu oblast, te da se pored podsticajnih mera krenulo i sa direktnim ulaganjima.\n„Od polovine decembra 2018. godine, počela je realizacija velike investicije – Akva velnes i spa centara na Paliću, koji sa milijardu dinara zajednički finansiraju Republika Srbija, Pokrajinska vlada i Grad Subotica“, kazao je potpredsednik Milićević i dodao da će to ulaganje sigurno doprineti podizanju kvaliteta usluga u oblasti turizma i ugostiteljstva u Vojvodini.\nNagradu „Kapija uspeha“ Privredna komora Vojvodine dodelila je 27. put za redom, onima koji postižu nabolje rezultate u oblasti turizma i ugostiteljstva. Prema rečima predsednika PKV Boška Vučurevića, nagrada se dodeljuju u različitim kategorijama, kao što su smeštajni kapaciteti, restoranske usluge, vinarije, čarde, turističke agencije. Vučurević je naveo da je odluka o dobitniku bila teška, što pokazuje da se turizam ubrzano razvija.\nNagrade su uručene u hotelu „Šeraton“, koji je jedan od ovogodišnjih laureata nagrade „Kapija uspeha“.\nMirović najoštrije osudio akte terorizma na KiM\nTotal Hits : 4538189


Pobjeda , Die Presse\nMuškarac star 29 godina, koji je koristio hrvatski pasoš na ime Daniel Milićević, bio je na ručku sa žrtvama a potom je svedočio brutalnoj likvidaciji u Beču. Po dolasku policije na lice mesta, takozvani Milićević se u istrazi tretirao kao svedok, međutim, zbog nelogičnih iskaza njegov status je preinačen i on je uhapšen.\nOn je, naime, austrijskim istražiteljima najpre rekao da su ga žrtve pozvale na sastanak kobnog dana, ali je proverom njegovih listinga utvrđeno da je zapravo on inicirao viđanje i ugovorio mesto sastanka. Austrijske vlasti odredile su mu juče pritvor zbog straha da bi mogao da pobegne, a on se u zatvoru nalazi od petka.\nU međuveremnu, crnogorski mediji objavili su informacije tamošnjih bezbednosnih službi koje ukazuju da je nekoliko osoba bliskih škaljarskom klanu samo dva dana pre ubistva Roganovića napustilo Crnu Goru.\nOve informacije značajne su ako se uzme u obzir da je ubijeni Roganović bio blizak kavačkom klanu, sa kojim su škaljarci u sukobu već duži niz godina.\nPrema saznanjima lista "Pobjeda" iz izvora bliskih istrazi, nakon zločina koji je izazvao burnu medijsku pažnju, crnogorske službe su, po dogovoru sa austrijskim kolegama, proveravale kretanje određenih osoba za koje sumnjaju da su neprijateljski nastrojene prema Roganoviću i klanu kojem je pripadao kavačanima.\nUtvrdili su da su bezbednosno interesantne osobe bliske škaljarcima iz Herceg Novog i Kotora u vreme zločina bila u zemljama Evropske unije. Uz to, izvori iz bezbednosnih službi tvrde da već imaju određena saznanja koja ukazuju da se radi o organizovanom ubistvu u kojem je učestvovalo više osoba.\nZa sada je, pored misterioznog muškarca, uhapšen i Stefan Vilotijević koji je ranjen u sukobu, ali ne zbog ovog slučaja već po poternici koju je Interpol za njim raspisao.\nPodsećanja radi, likvidacija se dogodila u petak oko 14 sati u Beču, ispred poznatog restorana u kom je pomenuta trojka ručala. Roganović, Vilotijević i muškarac koji se koristi prezimenom Milićević, došli su u isto vreme u restoran, gde su razgovarali o svakodnevnim temama.\nPrema iskazima koje su dali gosti restorana, žrtve su zaražile od Milićevića pomoć oko kupovine avionskih karti, a on ih je uputio u agenciju koja se nalazi u Beču i objasnio im kako da do nje stignu.\nRoganović i Vilotijević su potom napustili restoran, a Milićević se zadržao da plati račun. Upravo taj trenutak kada su se razdvojili bio je koban po žrtve, jer ih je likvidator čekao u zasedi, na mestu kuda su morali da prođu kako bi stigli do agencije.\nOvaj detalj bio je sumnjiv austrijskoj policiji, zbog čega se u centru istrage našao Milićević i otvorio mogućnost da je on bio direktno umešan u ubistvo.


Novi Zeland zabranio bušenje nafte u okviru borbe protiv klimatskih promjena - Front Slobode\nNovi Zeland zabranio bušenje nafte u okviru borbe protiv klimatskih promjena\nUdruženje za istraživanje i proizvodnju nafte u Novom Zelandu kritikovalo je vladu zbog ne konsultovanja s industrijom, navodeći da alternativni izvori energije još nisu spremni da zadovolje potražnju i da će se nafta morati uvoziti iz drugih zemalja po višim cijenama.\nNovi Zeland će prestati izdavati dozvole za istraživanje nafte i gasa u blizini obalnih područja budući da ova zemlja kreće u borbu protiv klimatskih promjena, objavila je vlada u četvrtak, ali istraživanja koja su već u toku nisu obustavljena.\nOvaj potez izazvao je ljute reakcije naftne industrije koja navodi da će Novi Zeland biti primoran da se oslanja na skuplji uvoz.\nPremijerka Jacinda Arden izjavila je da je ovaj potez dio napora zemlje da se smanje emisije ugljika koje doprinose globalnom zagrijavanju, prenosi New York Times.\n''Kada su u pitanju klimatske promjene naš plan je jasan,'' rekla je Arden, članica Laburističke stranke. ''Posvećeni smo cilju postizanja neto ekonomije nultih emisija do 2050. godine.''\nArden je izjavila kako se nada da će se električni sistem Novog Zelanda u potpunosti oslanjati na obnovljive izvore energije do 2035. godine.\nVlada je saopštila kako će dozvoliti postojanje 22 aktivne dozvole za iskopavanje u blizini obale, koje pokrivaju više od 38.000 kvadratnih metara do njihovog isteka, što je najdalje do 2030. godine.\nKompanije koje pronađu rezerve nafte i gasa tamo gdje već imaju dozvole za iskopavanje, mogle bi bušiti to područje decenijama, a mogu se izdavati nove kopnene dozvole.\n''Ova odluka predstavlja gubitak za ekonomiju i životnu sredinu Novog Zelanda, koja će vjerovatno ugroziti poslove i uzrokovati povećanje cijena za potrošače,'' rekao je Cameron Madgwick, predsjednik udruženja.\nGradonačelnik New Plymoutha, najvećeg grada u Taranakiju, područja na kojem je eksploatacija nafte i gasa koncentrisana, nazvao je odluku ''udarcem'' za regionalnu ekonomiju.\n''Ova najava šalje poruku nekim od glavnih investitora i poslodavaca u Tarankiju da oni nemaju dugoročnu budućnost na Novom Zelandu,'' rekao je gradonačelnik Neil Holdom.\nSimon Bridges, lider centralno-desne Narodne stranke, glavne opozicione stranke na Novom Zelandu, napisao je na svom twitter profilu kako je odluka o okončanju istraživanja nafte i gasa ''lopta za uništenje'' koja bi mogla samo nanijeti štetu državi.\nVlada je saopštila kako ''trenutni poslovi'' neće biti izgubljeni jer ''poštuje sve sporazume s trenutnim nosiocima dozvole''.\nPrema podacima vlade, proizvodnja sirove nafte na Novom Zelandu u 2016. godini dostigla je najniži nivo u posljednoj deceniji, dok se trošenje na proizvodnju također smanjilo u skladu s globalnim padom cijena koje je proizašlo iz revolucije škrljica u SAD-u.\nNovi Zeland uvozi više nafte nego što izvozi i mali je igrač na svjetskoj sceni čija vrijednost izvoza iznosi $1.1 milijardu godišnje.\nStranica na sajtu kompanije New Zealand Trade and Enterprise – vladine agencije koja promoviše međunarodnu trgovinu i ekonomski razvoj – navodi da je vladin cilj ''povećati vrijednost izvoza nafte Novog Zelanda za deset puta'' do 2025. godine.\nPlanovi za bušenje naftovoda u Velikom australijskom zaljevu, poznatijeg kao Australijski Galapagos, izazvali su kritike ribarskih i turističkih industrija, jer potencijal izlivanja predstavlja preveliki rizik.


Datum objave 28.01.2021 16:49 | Autor SLUŽBA ZA ODNOSE S JAVNOŠĆU VLADE CRNE GORE\nVlade Crne Gore je, na osmoj sjednici održanoj 28. januara 2021. godine kojom je predsjedavao premijer prof. dr Zdravko Krivokapić, donijela Mjere podrške privredi i građanima za I kvartal 2021. godine. U diskusiji je naglašeno da je izazove sa kojima se suočavao tim Vlade po dolasku na vlast pandemija virusa COVID-19, podigla na još viši nivo. Nakon predanog rada na osmišljavanju novih oblika pomoći najugroženijim fizičkim i pravnim licima, Vlada izlazi sa novim predlogom mjera, unaprijeđenim i bolje postavljenim u odnosu na prethodne pakete. Mjere su usmjerene na podršku održavanja nivoa zaposlenosti, pospješivanje likvidnosti, povećanje broja turista, stabilnosti poljoprivrede kao i podršku ranjivim kategorijama stanovništva. Procjena ukupnog direktnog i indirektnog fiskalnog uticaja realizacije mjera je oko 163 miliona eura, čime je Vlada još jednom pokazala da, uprkos naslijeđenom stanju, ima kontrolu nad javnim finansijama.\nU skladu sa obavezom koju je Vlada preuzela prema svojim građanima, obećavši stvaranje uslova za prve slobodne izbore, donijeta je Odluka o obrazovanju Savjeta za kontrolu biračkog spiska, čime su stvoreni formalni preduslovi kako bi se krenulo u proces unapređenja biračkog spiska, a sve u cilju vraćanja povjerenja u izborni proces. Zadatak Savjeta je da vrši analizu postojećeg normativnog okvira u vezi sa biračkim spiskom i sa njim povezanih aktivnosti i inicira izmjene i dopune zakona i podzakonskih akata, kao ida vrši analizu ključnih preporuka Organizacije za evropsku bezbjednost i saradnju (OEBS) i Kancelarije za demokratske institucije i ljudska prava (ODIHR) i predlaže moguće načine realizacije tih preporuka. Savjet će sagledavati postojeća informaciona rješenja koja su u službi izbornog procesa, uz analizu i identifikovanje problema i sačinjavati preporuke za prevazilaženje nedostataka postojećih informacionih sistema, odnosno predlagati uvođenje novih informacionih rješenja koja bi unaprijedila i obezbijedila tačnost biračkog spiska. Takođe, Savjet će predlagati Vladi formiranje radnih tijela koja će se na operativnom nivou baviti pitanjima kontrole i unapređenja biračkog spiska, određivati dinamiku rada tih radnih tijela i razmatrati izvještaje o njihovim sprovedenim aktivnostima, a pored ostalog, može angažovati, po pozivu, i istaknute naučne radnike, međunarodne eksperte i druge predstavnike nevladinih organizacija iz oblasti koje su u vezi sa djelokrugom rada Savjeta.\nVlada je donijela Odluku o izmjenama Odluke o mreži zdravstvenih ustanova. Razlozi za izmjene su prestanak potrebe za pružanjem zdravstvenih usluga na primarnom nivou zdravstvene zaštite za djelatnost mikrobiološke dijagnostike ispitivanja prisustva novog koronavirusa (SARS-CoV-2) real-time PCR tehnikom od strane Poliklinike „MojLab“ Podgorica. Kako je objašnjeno, zdravstvene ustanove primarnog nivoa zdravstvene zaštite - domovi zdravlja i Institut za javno zdravlje Crne Gore trenutno raspolažu dovoljnim kapacitetima za vršenja ove mikrobiološke analize, imajući u vidu da su otvorene nove laboratorije u zdravstvenim ustanovama čiji je osnivač država, a sprovode se i brzi antigen testovi na novi koronavirus. Donošenjem ove odluke, ostvariće se odgovarajuća racionalizacija trošenja finansijskih sredstava opredijeljenih za obavezno zdravstveno osiguranje.\nUsvojena je Informacija o potrebi obezbjeđivanja sredstava za nabavku dijagnostikuma i medicinskog potrošnog materijala za ispitivanje na prisustvo SARS - CoV-2 (COVID-19). U Informaciji se navodi da je Odjeljenje molekularne dijagnostike Centra za medicinsku mikrobiologiju Instituta za javno zdravlje izvršilo procjenu da će u naredna tri mjeseca biti potrebna finansijska podrška u iznosu od 2.177.863,17 eura za nabavku navedenih sredstava, prema priloženoj specifikaciji. S tim u vezi, Fond za zdravstveno osiguranje zadužen je da obezbijedi neophodna sredstva za nabavku dijagnostikuma i medicinskog potrošnog materijala za ispitivanje na prisustvo SARS - CoV-2 (COVID-19) za naredna tri mjeseca.\nFOTO I VIDEO: https://flic.kr/s/aHsmTXsEuH


„Matine za mlade“ u Knjaževsko srpskom teatru - Ritam Grada - vesti Kragujevac\nNaslovna Vesti „Matine za mlade“ u Knjaževsko srpskom teatru\n„Matine za mlade“ u Knjaževsko srpskom teatru\nSvetski dan borbe protiv AIDS-a obeležava se 1. decembra pod sloganom „Equitable Access, Everyone’s Voice“.\nOve godine Kragujevac će taj dan obeležiti „Matineom za mlade“ u organizaciji Kancelarije za mlade, Knjaževsko srpskog teatra i Omladine JAZAS– a.\nMladi će imati priliku da uživaju u predstavi „Ko nema u vugla, gugla“. Romantična komedija bavi se mladima, tinejdžerima, šta ih zanima, koliko moderna tehnologija utiče na njih i koje su sve pozitivne i negativne strane, ali….. tu je i ljubav!\nTom prilikom mladima, učenicima 7. i 8. razreda osnovnih škola i srednjoškolcima, biće uručeni i edukativni promo materijali i brošure koje ukazuju na značaj prevencije i koliko je bitno da vode računa o sebi i svom zdravlju.\nOvo je prvi „Matine za mlade“ koji organizuju Knjaževsko srpski teatar i Kancelarija za mlade, a cilj je da na malo drugačiji način približimo pozorište mladima.\nMatine za mlade održaće se 1.decembra u dva termina, u 12 i 14 sati, u Knjaževsko srpskom teatru, uz poštovanje svih propisanih protivepidemijskih mera.\nPrethodni članakOtvoren 12. Međunarodni sajam turizma i seoskog turizma\nSledeći članakRadnički remizirao sa Primorcem


Lavrov: Rusija spremna da se uključi dijalog sa Prištinom ako je Srbija pozove\nZemlje ne smeju da se stavljaju pred "lažni izbor" da su ili sa Zapadom ili s Rusijom, izjavio je večeras u Beogradu ruski ministar spoljnih poslova Sergej Lavrov i dodao da je Moskva za to da svaka zemlja ima slobodu izbora i da može da razvija svoje spoljnu politiku nezavisno.\nPosle susreta sa predsednikom Srbije Aleksandrom Vučićem, Lavrov je rekao da Rusija podzravlja napore Beograda da razvije svoje odnose ne samo s EU, već i sa Organizacijom za evroazijsku saradnju.\nOn je istakao i da ne strahuje od ukrajinskog scenarija u Srbiji, "sve dok ima od naroda izabranu vlast".\nLavrov: Rusija neće stajati po strani\nTakođe, šef ruske diplomatije je istakao da njegova zemlja pozdravlja napore za dijalog Beograda i Prištine, ali kako smatra, taj dijalog ne obezbeđuje sprovođenje dogovora o Zajednici srpskih opština ili specijalnom suda za zločine nekadašnje OVK.\nLavrov je poručio i da Moskva neće stajati po strani ukoliko se bude menjao okvir dijaloga i Beograd zatraži da se Rusija uključi u dijalog sa Prištinom o normalizaciji odnosa.\nAko Albanci budu tražili uključivanje SAD, a Srbija bude pozvala Rusiju, ona neće stajati po strani, rekao je Lavrov i ocenio da EU mora da preduzme dodatne korake, kako bi opravdala poverenje koje joj je ukazano time što vodi dijalog.\nLavrov: Centar u Nišu nema skrivene namere\nGovoreći o rusko-srpskom humanitarnom centru u Nišu, Lavrov je izjavio da on radi samo u okviru svog humanitarnog mandata, a, kako je dodao, nije jasno šta rade "naše američke kolege u bazi Bondstil".\nIza Centra se ne kriju nikakve skrivene namere, rekao je ruski diplomata i dodao da pozvani su predstavnici onih koji sumnjaju, SAD, da slobodno posete Centar.\nPredsednik Srbije Aleksandar Vučić je rekao da mu je Lavrov uručio pismo predsednika Ruske Federacije Vladimira Putina, a da je i on po Lavrovu poslao pismo za predsednika Putina u zahvalnost za sve što je učinio na razvoju dobrih bilateralnih odnosa dve zemlje.\nTakođe, Vučić je izjavio da su za 180 godina diplomatskih odnosa Srbija i Rusija prošli "sito i rešeto" u borbi za slobodu svojih naroda i da nikada nisu išle jedna protiv druge.\nOn je rekao da Srbija i Rusija imaju sve bolje ekonomske donose i da je nivo trgovinske razmene u znatnom porastu. Po podacima koje je izneo, obim trgovinske razmene Srbije i Rusije u 2017. godini je premašio 2,6 milijarde dolara, srpski izvoz je povećan za 25, 2 odsto dok je izvoz Rusije u Srbiju porastao za 4,8 odsto.\nVučić: Srbija će nastaviti da modernizuje vojsku\nVučić je posebno ukazao na saradnju u energetskom sektoru - kako je rekao, očekuje se da će Srbija da kupuje ruski gas i u budućnosti i da će ga dobijati kroz Turski tok, preko Bugarske.\nPo rečima Vučića, i vojnotehnička saradnja dve zemlje napreduje, Srbija danas ima mnogo bolju finansijsku situaciju i ubrzano će modernizovati svoju vojsku. Kako je dodao, Lavrovu je ponovio da je Srbija vojno neutralna i da će ostati vojno neutralna.\nInače, posle posete Sloveniji, Lavrov je danas doputovao u dvodnevnu posetu Srbiji - na aerodromu ga je dočekao srpski ministar spoljnih poslova Ivica Dačić, ali će njih dvojica imati zvaničan susret sutra. Dačiću će sutra Lavrov uručiti i Orden prijateljstva, a predviđen je i razgovor premijerke Srbije Ane Brnabić sa ruskim diplomatom.\nRečnik zajedništva, umesto rečnika optužbi\nOdgovarajući na pitanja novinara o izjavi bosanskog člana Predsedništva BiH Bakira Izetbegovića da hrvatska i srpska strana prizivaju na sukobe, Vučić je rekao da bi voleo da se u BiH manje koristi rečnik optužbi na račun drugih naroda, a malo više rečnik zajedništva.\nOn je ponovio da Srbija nema nikakve pretenzije prema BiH, već da želi da se poštuje Dejtonski sporazum.


Najbrži superkompjuter na svetu istražuje COVID-19, a prvi je najbrži baziran na ARM procesorima – Startit\nNajbrži superkompjuter na svetu istražuje COVID-19, a prvi je najbrži baziran na ARM procesorima\nFugaku postiže HPL rezultat od 415.5 petaflopsa i 2.8 puta je brži od drugoplasiranog IBM-ovog Summita.\nOve nedelje je u okviru 55. edicije rangiranja TOP 500 superkompjutera objavljen novi pobednik, japanski Fugaku. Kada se pogledaju rezultati u globalu, ovogodišnja analiza pokazuje postojan napredak kada su u pitanju celokupan performans i učinkovitost superkompjutera koji su se takmičili.\nPrvi pobednik koji je baziran na ARM procesoru za sad istražuje koronu\nPrvoplasirani Fugaku postigao je HPL rezultat od 415.5 petaflopsa i imao 2.8 puta više ostvarenih kalkulacija u sekundi, kada se uporedi sa IBM-ovim Summitom, koji je na drugom mestu. Japanski Fugaku je ujedno prvi sistem koji je zauzeo prvo mesto, a da je baziran na ARM procesoru. Takođe je zauzeo prva mesta u još tri kategorije, navodi The Verge.\nProcenjuje se da će ovaj superkompjuter biti potpuno operabilan tokom sledeće fiskalne godine, a što se tiče dosadašnje primene korišćen je u eksperimentalne svrhe, radi istraživanja COVID-19 i efikasnosti japanske aplikacije za praćenje kontakata. Primera radi, Fugaku je procenio da bi japanska aplikacija za praćenje kontakata bila efektivna tek kada bi je instaliralo oko 60 odsto stanovnika Japana.\nZanimljivo je da je naziv Fugaku zapravo drugi naziv za najvišu planinu u Japanu ‒ Fudži. A kada se pogledaju troškovi razvoja pobednika, Japan definitivno ne razmišlja o uštedi. Na Fugakua je potrošen šestogodišnji budžet koji je izneo oko milijardu dolara, što je skoro duplo više novca u odnosu na cenu najvećeg planiranog američkog sistema, koji vredi oko 600.000 dolara.\nJapan je za sada jedan od manjih „igrača” na listi, ako posmatramo superkompjutere kao simbole tehnološke i ekonomske kompetitivnosti. Ove godine SAD su imale 114 predstavnika, dok je kineskih superkompjutera bilo gotovo duplo više ‒ ove godine je u konkurenciji 226 prijavljenih. Ipak, Japan sve vremena na vreme ume da iznenadi, iako je imao daleko manji broj predstavnika, svega 30 ove godine. Podsetimo se da je još jedan japanski model, model K, pre devet godina osvojio vrh liste i te godine bio najmoćniji superkompjuter.


eKapija | Nekretnine / gradnja\nvodeći poslovni portal u Srbiji i Bosni i Hercegovini. Pored najnovijih\naktuelnih vesti i izveštaja, eKapija\nobezbeđuje svojim korisnicima ekonomske analize, izveštaje sa berze,\nnajave novih investicija, pregled najnovijih tendera, pobednika tendera,\nkao i sveobuhvatan katalog firmi koji trenutno sadrži preko 130.000\nprivrednih i pravnih subjekata.\nInformacije su dostupne korisnicima eKapije putem sajtova www.ekapija.com,\ni kao i putem elektronskih biltena koji pretplatnicima stižu na njihove\ne-mail adrese. Dnevni poslovni bilten eKapija je prilagođen specifičnim\nzahtevima svakog korisnika i sadrži informacije koje su izdvojene kao\nbitne za njegovo poslovanje. Takođe, pošto je koncipiran kao B2B servis,\nobezbeđuje i efikasnu platformu za razmenu informacija među privrednim\nje trojezičan, tako da je osim na maternjem,\ndostupan i na engleskom i nemačkom jeziku.\nŠta smo postigli od\nnastanka (2005. godine) do danas?\nViše od 18.000 korisnika sistema (najuticajniji ekonomski\ninternet portal u regionu).\nRast broja pretplatnika od 15% u poslednjih godinu dana.\nProsečna čitanost – više od 55.000 dokumenata dnevno, 35.000\npretraga podataka dnevno.\nKorisnici nam veruju, jer je koeficijent obnove pretplate veći\nPrema podacima portala www.google.com/analytics,\ni www.alexa-rs.com eKapija je\nnajposećeniji poslovni portal u regionu.\nProsečna godišnja produkcija dokumenata: 27.000 vesti i\nizveštaja, 52.000 tendera.\nBroj privrednih i pravnih subjekata u našoj bazi: više od\nRegionalno prisustvo vidimo kao bitnu odrednicu daljeg razvoja\ntako da pored Srbije i BiH pripremamo nastupe i u zemljama regiona.\nČetiri godine za redom (2008, 2009, 2010. i 2011) smo, po\noceni časopisa PC Press, među 50 najuticajnijih Internet portala u\nSrbiji a na prvom mestu u kategoriji poslovnih portala.\nDve godine za redom (2012, 2013) dobitnik smo nagrade za korporativnu filantropiju Virtus za medijski doprinos, koja se dodeljuje medijskoj kući čiji su tekstovi, prilozi ili nastupi posebno doprineli razvoju i unapređenju filantropske i dobročinske kulture u Srbiji tokom jedne godine.\n"eKapija" je tokom 2014. godine potpisala izjavu o saglasnosti sa Kodeksom dobre poslovne prakse koji uređuje Savez online izdavača Srbije (SOIS).\nKodeks ima za cilj da propiše pravila najbolje prakse u digitalnom izdavaštvu, kako bi svi digitalni izdavači koji posluju na teritoriji Republike Srbije međusobno regulisali i uzajamno poštovali pravila fer, etičke i dobre profesionalne prakse u vezi sa kreiranjem i objavljivanjem sadržaja,\nproizvoda i usluga koje nude preko svojih digitalnih medija.\nKako se pozicioniraju\nnaši tekstovi na Internet pretraživačima?\nPonosni smo što imamo veliki broj "pogodaka" na pretraživačima i\nšto se naši dokumenti visoko "kotiraju" unutar pretrage.\nPosebno naglašavamo da je uspeh vezan za čitanost i\npozicioniranje na pretraživačima utoliko veći, jer je na portalu eKapija\noko 40% dokumenata "zatvoreno" tj. dostupno samo pretplatnicima, pa\nsamim tim nedostupno Google-u i ostalim pretraživačima.\nKo su korisnici\nKorisnička lista je najveće bogatstvo eKapije, kao i podatak da\nje više od 70% pojedinačnih korisnika sistema – visoki menadžment\nkompanija, dakle oni koji donose odluke i do kojih se ne može tako lako\nstići putem drugih medija. Naši pretplatnici su gotovo sve banke,\nosiguravajuća društva, brokerske kuće, građevinske organizacije, svi\ninostrani poslovni klubovi, ambasade, strani i domaći investicioni\nfondovi ali i veliki broj malih i srednjih preduzeća.\nOstvarena je strateška saradnja sa nacionalnim poslovnim\nklubovima, kao što su Nemačko-srpsko\nprivredno udruženje (DSW), Slovenački\nposlovni klub (SPK), a osnivači eKapije su i osnivači Srpske Asocijacije Menadžera (SAM).\neKapija je, kao društveno odgovorna kompanija, član Globalnog dogovora\nUjedinjenih nacija u Srbiji i u svom radu primenjuje deset univerzalnih\nU 2012. godini eKapija je uspostavila saradnju sa Coface Srbija,\ndruštvom za usluge upravljanja rizicima, čime je korisnicima našeg\nportala omogućeno da imaju uvid u bonitet (prema Cofface metodologiji)\nsvojih potencijalnih klijenata.\nPortal eKapija je učesnik i promo partner svih značajnijih\nmanifestacija: Beogradskog sajma, Belexpocentra, Novosadskog sajma,\nŠumadija sajma i Jadranskog sajma. Medijski podržavamo, pratimo i\npromovišemo mnogobrojna poslovna, kulturna i sportska dešavanja u Srbiji\nOstvarili smo mnogobrojna poslovna partnerstva: www.ekapija.com/sr/partners\nTakođe, dobitnici smo regionalnih nagrada, Media business partner\n2009 koju dodeljuje Mass media international, nagrade Superbrands 2011 u\nBiH kao i mnogih drugih priznanja.\nAurea – Nagrada Aurea je pre\nsvega iskren pokušaj da kao medij pomognemo održivi razvoj Srbije. U\nvremenu kada su mnoge nagrade komercijalizovane, Aurea je pokušaj da se\npromovišu istinski dobri projekti o kojima se često mnogo ne priča ali\nkoji zasigurno zaslužuju pažnju. Za nominovane projekte, a posebno za\npobednika i dobitnike priznanja, korist se ogleda u širokoj medijskoj\npromociji. Glavna nagrada Aurea se dodeljuje projektu koji se najbolje\nrangira po osnovu tri kriterijuma: inovativnost/originalnost, zatim\ndruštvena korisnost i treći - finansijski potencijal. Žiri koji vrši\nvrednovanje nominacija i izbor pobednika je sastavljen od nepristrasnih\ni uglednih privrednika i ekonomskih analitičara koji dolaze iz\nrenomiranih kompanija ali i organizacija kao što su IFC, PKS, FIC,\nEkonomski institut, Ekonomski fakultet, Fond za Inovativnu delatnost\nitd. Svoj glas putem Interneta daju i posetioci portala eKapija.\nInvesticioni partner - U julu\n2008. godine započet je projekat sa ciljem da se obezbedi praćenje,\nanaliza i promocija najznačajnijih investicija i investicionih ideja u\noblasti nekretnina, hartija od vrednosti, energetike, turizma itd. Ovaj\nprojekat danas zauzima značajno mesto u radu naše redakcije\nomogućavajući kvalitetne nove sadržaje i business intelligence\ninformacije našim pretplatnicima.\neKapija tenderi – Servis je\nnamenjen firmama koje učestvuju na tenderima iz Srbije i još 19 zemalja\nregije i država članica EU. U pretragu je uključeno više od 1.000 izvora\ntendera na nacionalnim jezicima, od kojih je više od 150 iz Srbije.\nUsluge koje su dostupne korisnicima portala www.ekapija-tenderi.com\nsu jedinstvene u Srbiji i predstavljaju iskorak u pogledu prilagođavanja\nsistemu javnih nabavki koji koristi Evropska unija.\neKapija Software Services – IT\nsekcija koja je originalno nastala u kući sa ciljem da razvija i održava\nportal eKapija.com, prerasla je svoje početne ambicije i postala\nekspertski IT tim čije znanje i mogućnosti su prevazišli inicijalnu\nnamenu. eKapija Software Services je danas nezamenjiv partner mnogim\norganizacijama kojima je potrebna podrška u razvoju IT sistema. Pored\nrazvoja mnogobrojnih portala za svoje partnere, eKapija Software\nServices je uspešno implementirala nekoliko softverskih outsourcing


vizelj Arhive - Dan u Beogradu\nNaslovna » Arhive po tagovima: vizelj\nArhive po tagovima: vizelj\n9. septembar 2020. Koncerti 0\nU petak, 11. septembra 2020. od 20.00, na Platou Milana Mladenovića ispred Doma omladine Beograda biće održan novi „Koncert na Zidiću“ grupe Vizelj.\nObojeni program + Vizelj u Domu omladine Beograda\n5. decembar 2017. Koncerti 0\nU subotu, 23. decembra, grupa Obojeni program nastupiće u Domu omladine Beograda zbog promocije albuma „Exit 2017“. Gosti: Vizelj.\nVizelj i Buč Kesidi 7. januara u Elektropioniru\n5. januar 2017. Koncerti 0\nRokenrol bendovi Vizelj i Buč Kesidi održaće zajednički koncert u Elektropioniru u subotu, 7. januara od 21.00.\nČišćenje borčanskog kanala Vizelj\n21. avgust 2012. BG servis 0\nSestre Nikolina i Olivera Moldovan danas su izrazile zahvalnost gradu što je prvi pritekao u pomoć i počeo sa čišćenjem kanala Vizelj u Borči, čime će se, kako su istakle, podstaći stvaranje novih šampiona. One su podsetile da je i ranije organizovano čišćenje kanala, ali samo površinsko, što nije olakšavalo treniranje članovima Kajak kluba BSK iz Borče, u kome su …


Konstatovane promjene u pravcu desnog rukavca rijeke Bojane – Portal Ulcinj\nKonstatovane promjene u…\nPredstavnici JPMD, pored Ministarstva, o stanju plaže istočno i zapadno od napera izvještavaju i prof. Savu Petkovića, autora projekta hitnih mjera privremene sanacije erozije plaže na Adi.\n“Prof. Petković je dao osvrt na izvještaj i fotografije koje je dostavilo JPMD, i ukazao da u proljetnjem i ljetnjem periodu dominiraju talasi iz zapadnog pravca, te da se i moglo očekivati blago smanjenje površine plaže lijevo od napera. Naime, struje indukovane dejstvom talasa nose pijesak u pravcu Abanije. Plaža koja je bila formirana desno od napera, u zoni ušća desnog rukavca, bila je posljedica velikih voda rijeke Bojane nakon izgradnje napera, dakle, tokom zimskog perioda”, navodi se u saopštenju.\nBojana je, dodaje se, tada unosila velike količine pijeska koji se taložio u relativno mirnoj vodi desno od napera, te je ta plaža, na neki način, ”kolateralna” dobit izgradnje napera, koji je izgrađen s ciljem obezbjeđivanja plaže ispred bungalova, odnosno omogućavanja turističe sezone ove godine.\n“Kako tokom ljeta, zbog niskih vodostaja i malih proticaja, Bojana unosi veoma male količine pijeska u more, plaža desno od napera je postala veoma ”ranjiva”. Naime, talasi iz zapadnog pravca polako erodiraju pijesak koji je nakon izgradnje napera tu istaložen. Međutim, može se očekivati da će tokom narednog jesenjeg i zimskog perioda biti ponovo formirana plaža na tom mjestu”, poručuju u saopštenju.\nTakođe je naglasio da nije primijećeno oštećenje vreća sa pijeskom – napera, i pored veoma visoke temperature, što znači da bi se u slučaju potrebe, naper mogao koristiti u predstojećem zimskom periodu.\nOve informacije su značajni inputi za buduće definisanje konačnog rješenja, kao i za pripremu za sljedeću sezonu, ukoliko se učinak napera pokaže u potpunosti efikasnim.\n“Takođe je u toku angažman međunarodnog eksperta za pitanja obalne i morske erozije uz podršku IPA projekta koji će revidovati i dati drugo mišljenje na Studiju zaštite posebno u pogledu predloženih rješenja, dok će biti organizovana i radionica sa svim zainteresovanim stranama na temu erozije na Adi Bojani. Ministarstvo ekologije, u saradnji s JPMD i ostalim institucijama će nastaviti da prati situaciju na Adi i uz podršku međunarodnih stručnjaka nastaviti aktivnosti na realizaciji Studije zaštite i privremenih rješenja”, zaključeno je u saopštenju.


Evropska banka daje BiH kredit za Koridor Vc\nBosna i Hercegovina trebala bi 5. novembra potpisati ugovor s Europskom bankom za obnovu i razvoj (EBRD) o kreditu vrijednom 180 milijuna eura namijenjenih gradnji autoceste na dijelu koridora V c koji prolazi kroz tu državu, no preduvjet za to je uvođenje posebne pristojbe na prodaju goriva.\nMinistar prometa i komunikacija Federacije BiH Nail Šećkanović potvrdio je kako se od lokalnih vlati očekuje da osiguraju uvođenje pristojbe od pet centi na svaku litru prodanog goriva koja bi se koristila isključivo za gradnju autoceste.\n"Od ove pristojbe samo bi FBiH godišnje imala stotinjak milijuna konvertibilnih maraka (50 milijuna eura)", kazao je Šećkanović. On je upozorio kako ovo pitanje još valja raspraviti s vlastima Republike srpske, jer one imaju dvojbe oko načina raspodjele te dobiti.\nKada takav dogovor bude postignut, RS također može računati na kreditna sredstva EBRD-a za dionicu autoceste koja treba prolaziti kroz taj entitet.\nTijekom pregovora s EBRD-om koji su već zaključeni, kreditom kojega ta banka odobri gradilo bi se nešto više od 66 od ukupno 330 kilometara autoceste, uključujući sjevernu i južnu spojnu točku s Hrvatskom.


Visoke naknade banaka – BALKAN TV NOVI SAD\nHomeEkonomijaVisoke naknade banaka\n11/12/2017Redakcija BALKAN TVEkonomija, Za slajder0\nVisoke međubankarske naknade za korišćenje platnih kartica ograničavajući su faktor za bezgotovinska plaćanja, ocenila je guvernerka Narodne banke Srbije Jorgovanka Tabaković, najavljujući donošenje odgovarajuće zakonske regulative kojom će se te provizije regulisati.\n„Narodna banka Srbije pripremila je Nacrt zakona kojim će se regulisati provizije za plaćanje bankarskim karticama i koji će se naći pred Skupštinom Srbije“, rekla je Tabaković na prvom BIZIT okruglom stolu „Prednosti i zamke e-trgovine“, održanom u Srpskoj asocijaciji menadžera (SAM).\nGuverner je poručila bankarima da ne mogu samo da gledaju kako da postojeće sopstvene troškove, u uslovima nižih kamata i nižih prihode nadomeste „novom dovitljivošću i izmišljanjem novih troškova“, prenosi RTV.\nOna je istakla i da digitalizacija donosi nove tehnologije, nove učesnike na tržistu, uči korisnike novim tehnologijama, što ima potencijal da izmeni aktuelni finansijski sektor.\n„Digitalizacija donosi i izazove u vidu sve veće nebankarske konkurencije u nečemu što se tradicionalno zove bankarski posao, dok pred NBS, pored infrastrukturnih, stavlja i regulatorne i bezbednosne izazove“, rekla je Tabaković.\nUčesnici okruglog stola su se saglasili da je elektronska trgovina „voz koji Srbija ne sme da propusti“, jer se procenjuje da će se e-trgovina do 2020. godine utrostručiti.\nKako prenosi RTV, u Evropskoj uniji će ove godine preko interneta biti prodato robe i usluga u vrednosti od preko 600 milijardi evra, pri čemu oko 20 procenata elektronske prodaje čini odeća, a najbrže rastuća prodaja je isporuka hrane koja je tokom ove godine skočila za 34 posto.\nTakođe, građani Srbije preko interneta više kupuju iz inostranstva nego na domaćem tržištu, prenosi RTV.\nRasprava o podnetih 2.200 amandmana


VojvodinaCafe - Raspisan konkurs za "Kreativni biznis kup Srbije"\nVest objavljena: 17.07.2013 10:35\nKlaster kreativnih industrija Vojvodine (KVIK) organizuje nacionalno takmičenje za najbolji kreativni biznis plan, "Kreativni biznis kup Srbije" s ciljem jačanja preduzetničkih kompetencija u kreativnim industrijama i promovisanja kreativnih veština kao ključnih osnova za razvoj uspešnog biznisa. Pobednik iz Srbije učestvovaće u "Creative Business Cup" internacionalnom takmičenju za izbor najboljeg kreativnog preduzetnika na svetu.\nPrva nagrada od 50.000 USD omogućiće pobedniku da brzo realizuje poslovnu ideju i dobije podršku mentora i poslovnih konsultanata. Međunarodno finale "Creative Business Cup" takmičenja održaće se na "Final Award Show" u Kopenhagenu, od 18. do 20. novembra 2013. Finale nacionalnog takmičenja u Srbiji i proglašenje pobednika održaće se 12. septembra 2013. godine u Novom Sadu. Najbolji biznis koncept treba da se zasniva na kombinaciji kreativnih i poslovnih veština u oblasti dizajna, arhitekture, digitalnih sadržaja, igre i zabava, oglašavanja, izdavaštva i štampe, muzike, filma i videa, umetnosti i zanatstva, radija i TV-a, scenske umetnosti i zabavnih parkova. Najviše ocene dobiće poslovne ideje koje prikažu originalnost, kreativnost i tržišni potencijal. Pobednik nacionalnog takmičenja "Kreativni biznis kup Srbije" osvaja put i boravak u Kopenhagenu, kao i priliku da svoju poslovnu ideju predstavi međunarodnom žiriju učešćem na "International Creative Business Cupu". Osim statuete i plakete, pobednik dobija i profesionalnu pripremu za međunarodno takmičenje. Specijalna nagrada za najbolji studentski biznis plan je besplatne master studije menadžmenta u uslužnom biznisu, od pokrovitelja projekta - Visoke škole modernog biznisa, Modern Business School iz Beograda. Svi učesnici nacionalnog takmičenja dobiće profesionalnu recenziju svog biznis plana koji će im pružiti realnu sliku o prednostima i nedostacima poslovne ideje. Klaster kreativnih industrija Vojvodine (KVIK) se bavi razvojem preduzetništva u kreativnim industrijama i stvaranjem pozitivnog ambijenta za širu primenu koncepta kreativnih industrija. KVIK je organizator nacionalnog takmičenja u Srbiji, u potrazi za najboljim kreativnim biznis konceptom koji će se kvalifikovati za internacionalni nivo takmičenja.\nKrajnji rok za prijavu je 15. avgust 2013. godine.\nViše informacija, kao i potrebnu dokumentaciju možete pronaći na internet stranici www.kvik.rs


Slavoljub Đorđević o žrebu: Ja sam uvek optimista\n„Mada okolnosti nisu povoljne“, kaže trener Vojvodine\nStav je u Vojvodini posle žreba za 2. kolo kvalifikacija za Ligu Konferencija da – nema lakih protivnika.\nIako je novosadski tim favoriti u ovom dvomeču po svim parametrima, trener Slavoljub Đorđević s oprezom govori o litvanskom Panevežisu.\n„Sama činjenica da Panevežis ima nekoliko Brazilaca, po jednog Kolumbijca, Portugalca, Holanđanina i Grka, te da ih trenira Portugalac, pokazuje >> Pročitaj celu vest na sajtu MozzartSport.com << da su sve samo ne klasična litvanska ekipa. Ti stranci dovedeni su da budu oslonac, a svi znamo koliko takvi prave razliku na terenu“, rekao je Đorđević.\nOn je istakao i šta je prednost Panevežisa pred dvomeč.\n„Takođe, litvansko prvenstvo je u toku, oni su u takmičarskom ritmu, oformili su ekipu i to im ide u korist. Okolnosti su takve kakve jesu, nisu pogodne na prvi pogled, ali ja sam uvek optimista. Mi ćemo da treniramo, da radimo punom parom narednih mesec dana i učinićemo sve da ostvarimo pozitivan rezultat“, poručio je Đorđević.